Μήπως είναι ώρα να σταματήσεις να γυμνάζεσαι υπερβολικά; | LiFO\nΜήπως είναι ώρα να σταματήσεις να γυμνάζεσαι υπερβολικά;\nO αθλητικός επιστήμονας και εργοφυσιολόγος της ΑΕΚ, Γιάννη Κωτσής και ο επίσης εργοφυσιολόγος και μεταδιδακτορικός ερευνητής Δρ. Σπυρίδωνας Μεθενίτης εξηγούν γιατί η υπεράσκηση μπορεί να έχει αρνητικές και μακροπρόθεσμα ανεπανόρθωτες συνέπειες για το ανθρώπινο σώμα\n30.5.2018 | 08:48\nΘα πρέπει να καταλάβουμε ότι κάνοντας προπόνηση, πιέζουμε διάφορα υποσυστήματα του οργανισμού μας, προκαλώντας μια μικροκαταστροφή. Αυτή η μικροκαταστροφή οδηγεί τον οργανισμό μας να αντιδράσει και να γίνει καλύτερος.\n«Τι εννοείται ότι πρέπει να σταματήσω να γυμνάζομαι;» ρώτησα απεγνωσμένα τον ορθοπεδικό την ώρα που ανεβοκατέβαζε το πόδι μου για να δει από πού ακριβώς έρχεται αυτός ο δυνατός, επαναλαμβανόμενος ήχος κριγμού.\nΜου φαίνεται αδιανόητο το γεγονός ότι θα πρέπει να μείνω ξανά σε ακινησία για ένα μεγάλο χρονικό διάστημα ώστε να σταματήσει να με ταλαιπωρεί η χονδροπάθεια που έχω εδώ και χρόνια στα γόνατα. Η αλήθεια είναι βέβαια πως πλέον έχω μάθει να ζω με αυτήν. Έχω συνηθίσει τις μέρες που δεν μπορώ να ανέβω τις σκάλες του σπιτιού μου με ευκολία ή αδυνατώ να τρέξω για να προλάβω το λεωφορείο.\nΣτο παρελθόν χρειάστηκε ανά διαστήματα να σταματήσω ότι κάνω, να μείνω για λίγο καθηλωμένη σε έναν καναπέ και να υποβάλλομαι σε καθημερινές φυσικοθεραπείες.\nΌλες οι ηλιακές έχουν την ίδια πιθανότητα να εμφανίσουν τραυματισμούς από ένα λάθος πρόγραμμα. Εάν ένα πρόγραμμα είναι σωστό, και αναφέρομαι στο σύνολο των προπονητικών χαρακτηριστικών σε ένα σωστό προπονητικό πλάνο, είναι ακίνδυνη η συστηματική άσκηση είτε για ένα παιδί ή ηλικιωμένο είτε για έναν υγιή ή ασθενή ασκούμενο.\nΩστόσο δεν ακολουθούσα πάντα τις συμβουλές των γιατρών θεωρώντας πως έχω τον έλεγχο. Αμέσως μόλις αισθανόμουν κάπως καλύτερα, ξεκινούσα πάλι να τρέχω και να χοροπηδάω σαν το κατσίκι. Προσπαθούσα να γυμνάζομαι, την πολύ φυσιολογική για το δικό μου μυαλό, 1,5 ώρα την μέρα και να ξεπερνάω τα όρια του σώματος μου θέλοντας να αποδείξω στον εαυτό μου πως αντέχω και ότι τα προβλήματα τραυματισμών ανήκουν στο παρελθόν.\n«Μα δεν καταλαβαίνω» λέω με έντονη απελπισία στον γιατρό, που αν μη τι άλλο δεν φταίει σε τίποτα. «Πώς γίνεται όλοι γύρω μου να γυμνάζονται 2 και 3 ώρες κάθε μέρα, να σηκώνουν βάρη, να τρέχουν στο διάδρομο και να χοροπηδάνε πάνω σε δίμετρα στεπ έχοντας οχτάκιλα βαράκια παραμάσχαλα και να μην παθαίνουν τίποτα;».\nΔεν ξέρω αν το είπε θέλοντας να με παρηγορήσει ή να με κάνει να πάψω να οδύρομαι σαν μωρό μέσα στο ιατρείο του ενώ απέξω περίμεναν άλλοι 10 πελάτες, όμως η απάντηση που μου έδωσε με έκανε το βουλώσω και να σκεφτώ: «Να ξέρεις πως όλοι όσοι γυμνάζονται υπερβολικά από ένα διάστημα και μετά είναι καμένα χαρτιά».\nΣίγουρα αυτό πρέπει να ισχύει για τους επαγγελματίες αθλητές που είναι οι καλύτεροι πελάτες των φυσικοθεραπευτών και που ύστερα από τα τριάντα αποσύρονται μαζί με τους μόνιμους πια τραυματισμούς τους.\nΔεν αργώ όμως να φέρω στο νου μου όλους εκείνους που ασκούνται έντονα και καθημερινά χωρίς να είναι επαγγελματίες. Είναι δυνατόν όλοι αυτοί να καταστρέφουν σταδιακά το σώμα τους αντί να το βοηθούν;\nΔεν αργώ όμως να φέρω στο νου μου όλους εκείνους που ασκούνται έντονα και καθημερινά χωρίς να είναι επαγγελματίες. Νεαρά αγόρια και κορίτσια πάνω στην ανάπτυξη, που ξοδεύουν 2 και 3 ώρες στα γυμναστήρια αφοσιωμένοι προσπαθώντας να «φουσκώσουν» ή να διώξουν τα περιττά κιλά της εφηβείας.\nΓυναίκες μεγάλης ηλικίας που γυμνάζονται δίχως σταματημό επιθυμώντας διακαώς να παραμείνουν νέες και σφριγηλές. Άντρες που ξημεροβραδιάζονται σηκώνοντας 80κιλες μπάρες με στόχο να αποκτήσουν το πολυπόθητο κορμί\nΕίναι δυνατόν όλοι αυτοί να καταστρέφουν σταδιακά το σώμα τους αντί να το βοηθούν; Πότε καταλαβαίνουμε ότι έχουμε ξεπεράσει τα όρια της φυσιολογικής άσκησης;\nΘέλοντας να πάρω επιστημονικές απαντήσεις επικοινώνησα με τον αθλητικό επιστήμονα και εργοφυσιολόγο της ΑΕΚ, Γιάννη Κωτσή και τον επίσης εργοφυσιολόγο και μεταδιδακτορικό ερευνητή Δρ. Σπυρίδωνα Μεθανίτη.\n—Τα τελευταία χρόνια έχει δημιουργηθεί ο όρος gymaholics, για εκείνους που είναι εθισμένοι με την γυμναστική. Πόσο καταστροφικός είναι για το σώμα ένας τέτοιος εθισμός και πότε αποκαλούμε κάποιον εθισμένο με την γυμναστική;\nΘα πρέπει να καταλάβουμε ότι κάνοντας προπόνηση, πιέζουμε διάφορα υποσυστήματα του οργανισμού μας, προκαλώντας μια μικροκαταστροφή. Αυτή η μικροκαταστροφή οδηγεί τον οργανισμό μας να αντιδρά ώστε να γίνει καλύτερος.\nΑν όμως το μέγεθος της καταστροφής είναι πολύ μεγάλο, ο οργανισμός βρίσκεται σε κατάσταση υψηλούς στρες και φλεγμονής, με αποτέλεσμα να προσπαθεί να αντιμετωπίσει αυτή την εκτεταμένη καταστροφή.\nΣε μια τέτοια κατάσταση ο οργανισμός λειτουργεί σαν να έχει μέσα του μία μεγάλη φλεγμονή ή σαν να είναι άρρωστος. Μάλιστα, αν αυτή η κατάσταση συνεχίζεται για μεγάλο χρονικό διάστημα, είτε μέσα από πολύ έντονη ή πολύ συχνή προπόνηση, τότε το άτομο αυτό οδεύει με μαθηματική ακρίβεια σε χρόνια σύνδρομα υπέρχρησης ή σε σύνδρομα υπερπροπόνησης – υπερκόπωσης.\nΕπομένως, άτομα τα οποία είναι εθισμένα στην γυμναστική και ανήκουν στην κατηγορία των gymaholics, πάρα πολύ σύντομα φτάνουν σε κόπωση-υπερκόπωση, έχοντας για μεγάλα χρονικά διαστήματα τον οργανισμό τους σε κατάσταση υπερβολικού στρες και φλεγμονής.\nO αθλητικός επιστήμονας και εργοφυσιολόγος της ΑΕΚ Γιάννης Κωτσής. Φωτό: Πάρις Ταβιτιάν/ LIFO\n— Πόση ώρα την ημέρα πρέπει να γυμναζόμαστε; Μετά από πόση ώρα θεωρείται υπερβολή;\nΗ αθλητική έρευνα ολοένα και αποδεικνύει ότι σχεδόν για όλους τους στόχους δεν χρειάζεται υπερβολικός χρόνος προπόνησης. Ιδιαίτερα, για του γυμναστηριακού τύπου ασκούμενους, ένα πρόγραμμα, που διαρκεί περίπου από 45 λεπτά έως 1 ώρα και 30λεπτά είναι υπεραρκετό.\n— Μπορεί η υπερβολική εκγύμναση του σώματος να προκαλέσει μόνιμες, ανεπανόρθωτες βλάβες στον οργανισμό;\nΗ υπερβολική προπόνηση μπορεί να οδηγήσει σε άσχημους και μόνιμους τραυματισμούς ακόμα και σε σοβαρά προβλήματα υγείας, όπως η ραβδομυόλυση (τα ποσοστά εμφάνισης της έχουν εκτοξευτεί τελευταία σε άτομα του γυμναστήριου αθλητισμού, δηλ. τους μη αθλητές, λόγο των λάθος προπονήσεων που πραγματοποιούν.\nΗ άσκηση είναι ένα ευεργετικό στοιχείο για την υγεία και την απόδοση ενός ανθρώπινου σώματος. Ωστόσο, όπως σε κάθε φάρμακο, η υπέρχρηση του προκαλεί διάφορα ανεπιθύμητα και επιβλαβή περιστατικά.\n— Πως μαθαίνουμε να ακούμε το σώμα μας και να αναγνωρίζουμε κάποιο σημάδι τραυματισμού;\nΒασικό σημάδι είναι ο πόνος. Μας ειδοποιεί ότι κάτι δεν πάει καλά στον οργανισμό μας. Καλό είναι να καταγράφουμε την προπόνηση μας και το πώς τα καταφέραμε καθώς και το πόσο κουρασμένοι νιώθαμε. Πρέπει να ακούμε τον οργανισμός μας. Όταν κάτι το νιώθουμε διαφορετικά ή μη φυσιολογικά ας έχουμε την προσοχή μας.\n— Πολλοί λένε ότι ακόμα και η yoga ή οι pilates μπορεί να επιβαρύνουν αρνητικά το σώμα. Είναι ίδια η καταπόνηση για κάποιον που ασκείται με το βάρος του σώματος σε σχέση με κάποιον που κάνει βάρη;\nΔεν υπάρχει σωστή ή λάθος άσκηση. Δεν υπάρχει καλή ή κακή άσκηση. Αυτό σημαίνει ότι κάποιος μπορεί να τραυματιστεί μόνο με το σωματικό του βάρος ή χωρίς καμία επιπρόσθετη επιβάρυνση ή μέσω διάφορων μορφών άσκησης, εάν το πρόγραμμα υπερβαίνει αυτό που μπορεί να κάνει ο καθένας.\nΤι σημαίνει αυτό; Μεγάλη προσοχή στο μέγεθος της επιβάρυνσης που δέχεται ο οργανισμός ενός ασκούμενου. Όχι στο ποια μέθοδο ή τύπο άσκησης πραγματοποιεί.\n— Ποιες ηλικίες και ποια σημεία του σώματος τραυματίζονται πιο συχνά;\nΌλες οι ηλικίες έχουν την ίδια πιθανότητα να εμφανίσουν τραυματισμούς από ένα λάθος πρόγραμμα. Εάν ένα πρόγραμμα είναι σωστό, και αναφέρομαι στο σύνολο των προπονητικών χαρακτηριστικών σε ένα σωστό προπονητικό πλάνο, είναι ακίνδυνη η συστηματική άσκηση είτε για παιδιά και ηλικιωμένους, είτε για έναν υγιή ή ασθενή ασκούμενο.\nΌσον αφορά τα σημεία που είναι πιο επιρρεπή στον τραυματισμό, αυτό έχει να κάνει με το ποια σημεία του σώματος επιβαρύνονται υπέρ το δέον για μεγάλο χρονικό διάστημα. Ο τραυματισμός είναι αποτέλεσμα χρόνιων υπερβολικών μηχανικών επιφορτίσεων.\nΌλες οι ηλικίες έχουν την ίδια πιθανότητα να εμφανίσουν τραυματισμούς από ένα λάθος πρόγραμμα.\n— Η αποθεραπεία μετά από την άσκηση μπορεί να προλάβει κάποιον τραυματισμό; Τι προτείνετε να κάνει κάποιος που γυμνάζεται εντατικά ώστε να αποφύγει μια μόνιμη βλάβη στο μέλλον;\nΗ αποθεραπεία είναι βασικό τμήμα της κάθε προπόνησης και θα πρέπει να εκτελείται με ευλάβεια από όλους τους ασκούμενους. Δεν θα προφυλάξει αυτή κάθε αυτή η αποθεραπεία από τον τραυματισμό, αλλά σκοπός της είναι να επαναφέρει τον οργανισμό σε κατάσταση ηρεμίας και επαναφορά στο φυσιολογικό μήκος των βραχυμένων μυών από την προπόνηση και την μυϊκή προσπάθεια.\nΑυτό που έχει όμως μεγάλη σημασία για την προφύλαξη ενός ασκούμενου από την εμφάνιση μια μόνιμης βλάβης είναι η πραγματοποίηση μια σωστής προπόνησης, με τον κατάλληλο όγκο και ένταση προπόνησης για κάθε ασκούμενο και την αφιέρωση από μεριά του τελευταίου του απαραίτητου χρόνου ανάληψης του οργανισμού μεταξύ των προπονήσεων. Και επιτέλους ας ξεφύγουμε από την αστήριχτη επιστημονικά πεποίθηση των κλασσικών μότο που επικρατούν στην άσκηση, τύπου «train insane or remain the same».\nΑυτή η λανθασμένη εντύπωση που επικρατεί δυστυχώς παντού στους χώρους της άσκησης έχει καταρριφθεί από έναν πολύ μεγάλο αριθμό ερευνών οι οποίες φανερώνουν ότι σημαντικότεροι παράγοντες για το σωστό πρόγραμμα προπόνησης είναι η ποιοτική προπόνηση και ο χρόνος ξεκούρασης. Οπότε προσοχή στην συνολική προπονητική επιβάρυνση.\nΈξι εύκολες ασκήσεις για να κάνετε στο πάρκο της γειτονιάς\nΨυχή & ΣώμαΌλη η αλήθεια για τα σκευάσματα πρωτεΐνης\nΤα ροφήματα πρωτεΐνης μπορούν να μας υποσχεθούν πολλά για να μας πείσουν ότι τα έχουμε ανάγκη. Τι από όλα αυτά ισχύει τελικά;\nΨυχή & ΣώμαΈξι εύκολες ασκήσεις για να κάνετε στο πάρκο της γειτονιάς\nΟ personal trainer Χάρης Ιωαννίδης προτείνει, τώρα που ο καιρός είναι ιδανικός, να μεταφέρουμε την άθλησή μας σε υπαίθριους χώρους\nΨυχή & ΣώμαNα κόψουμε τους υδατάνθρακες ή θα γίνουμε δυστυχισμένοι; Ένας διατροφολόγος απαντά.\nΨυχή & Σώμα Αερόβια ή αναερόβια άσκηση; Ποια είναι καλύτερη για την καρδιά σου;\nΨυχή & Σώμα To μυστικό ομορφιάς που θα αλλάξει τον τρόπο που βλέπεις τις κρέμες ματιών\nΨυχή & Σώμα Προσωπική ιστορία: Τρομακτική επίσκεψη στον γυναικολόγο\nΛοιπόν, πάνε αρκετά χρόνια, πρέπει να ήμουν στα 21-22, όταν αποφάσισα να επισκεφτώ έναν γυναικολόγο για απλή ετήσια εξέταση. Δεν ήταν η πρώτη φορά, θέλω να πω δεν ήμουν ιδιαίτερα αγχωμένη και μετά από επιμονή της μητέρας μου να πάμε μαζί, μου είπε πως μια γνωστή-μακρινή θεία γνωρίζει κάποιον εξαιρετικό γιατρό κάπου στα μυστηριώδη Δυτικά Προάστια Αττικής\nΨυχή & Σώμα Έτσι θα καταφέρεις να κόψεις κάθε κακή συνήθεια\nΛίγη καλή θέληση και 4 μυστικά εγγυώνται την επιτυχία!\nΨυχή & Σώμα Προλάβετε τον διαβήτη με μικρές αλλαγές στον τρόπο ζωής\nΨυχή & Σώμα Όλες οι τελευταίες εξελίξεις στη θεραπεία του καρκίνου\nH αλματώδης πρόοδος που συντελείται τα τελευταία χρόνια στην ογκολογία και οι πιο πρόσφατες επιστημονικές εξελίξεις εξασφαλίζουν την ίαση αρκετών νεοπλασματικών νοσημάτων\nΨυχή & Σώμα Ρε φίλε, δε νιώθω τίποτα!\nΕίναι πραγματικά κενοί οι άνθρωποι χωρίς συναισθήματα; Ή μπορεί να φταίει κάτι άλλο, που δεν μας περνάει από το μυαλό, και τους παρεξηγούμε;\nΨυχή & Σώμα Οι τάσεις ευεξίας που θα δούμε παντού το 2019 κι αυτές που θα αφήσουμε πίσω\nΨυχή & Σώμα Οι επιστήμονες χαρτογράφησαν τη θλίψη και έκαναν το επόμενο βήμα στην ψυχική υγεία\nΨυχή & Σώμα Όταν ο πονόλαιμος δεν προέρχεται από απλό κρυολόγημα\nΝα ανησυχήσεις αν ο πόνος επιμένει και αν συνοδεύεται από άλλα συμπτώματα, που δεν σχετίζονται με το κρυολόγημα.\nΨυχή & Σώμα Μήπως η απάντηση στη μειωμένη παραγωγικότητα είναι να δουλεύεις λιγότερο;\nΨυχή & Σώμα Νέα εποχή για τις μεταμοσχεύσεις στην Ελλάδα, με ένα έργο ζωής από το Ίδρυμα Ωνάση\nΗ δημιουργία του Ωνάσειου Εθνικού Μεταμοσχευτικού Κέντρου, με αποκλειστική δωρεά του Ιδρύματος Ωνάση, χαρίζει ελπίδα σε χιλιάδες ασθενείς που χρειάζονται μεταμόσχευση συμπαγών οργάνων.\nΨυχή & Σώμα Πώς να αντιμετωπίσετε αποτελεσματικά το εποχικό κρυολόγημα και τη γρίπη\nΥγιεινή διατροφή, πολλά υγρά και επαρκής ξεκούραση συνιστούν τη χρυσή συνταγή για να αναρρώσετε πιο γρήγορα\nΨυχή & Σώμα Ποιες είναι οι πιο μεγάλες σου φοβίες;\nΗ ομάδα της LiFO ξορκίζει τους δαίμονές της: 17 συντάκτες εξομολογούνται ποιες είναι οι μεγαλύτερες φοβίες τους.\nΨυχή & Σώμα Αγαπητή «Α, μπα»: Η εξωτερική του εμφάνιση μου δημιουργεί ανασφάλειες\nΑμπα καλησπέρα! Θα μπω κατευθείαν στο θέμα γιατί πραγματικά θέλω να ακούσω τη συμβουλή σου. Είμαι 21 κι εδώ κι ένα χρόνο περίπου είμαι με ένα παιδί, συμφοιτητής μου αυτός και συνομήλικος. Είναι η πρώτη φορά που νιώθω τόσο ερωτευμένη με κάποιον και είμαστε πολύ καλά\nJonathan R. Mayers 30.5.2018 | 10:29\nΣεβαστές οι απόψεις των γιατρών. Το άρθρο αυτό είναι η χαρά του αραχτού.\nΔυστυχώς όμως ελάχιστοι χάνουν βάρος με τα γυμναστήρια.\nΑποδεδειγμένα ο καλύτερος τρόπος για να χάσεις βάρος και να βελτιώσεις την εμφάνιση του σώματός σου αλλά και την υγεία του οργανισμού σου είναι η μειωμένη πρόσληψη φαγητού.\nΔεν μιλάω για δίαιτα, γιατί οι δίαιτες αφορούν το τι θα φας.\nΤο μυστικό είναι τι δεν θα φας,\nΤρώγοντας το μισό ή το πολύ τα 2/3 του φαγητού που συνήθως καταναλώνει ένας υπέρβαρος ή παχύς, να υπολογίζει κάθε εβδομάδα ότι θα χάνει περίπου 1/30 της μάζας του.\nVagabondeNomad 30.5.2018 | 18:08\nΤο άρθρο αυτό, για να αναρτάται, υπονοεί ότι ένα μεγάλο μέρος των ανθρώπων σήμερα, χωρίς να έχει επαγγελματικό όφελος, ασχολείται, σε υπερβολικό επίπεδο, με τη γυμναστική.\nΕίναι πολύ σημαντικό να επισημαίνονται οι υπερβολές και να προάγεται η επιστημονική προσέγγιση και κατ' επέκταση ο ορθότερος σωστός τρόπος άσκησης.\nΗ πραγματικότητα είναι ότι, και λόγω κρίσης, η γυμναστική αποτελεί ένα καταφύγιο για πάρα πολλούς, κάτι σαν αγχολυτικό. Είναι δεδομένο ότι άνω του 50% που πάει στο γυμναστήριο και είναι άνω των 25 το κάνει και για ψυχολογικούς λόγους.\nΑπό την άλλη είναι πραγματικά τραγικό να βλέπεις, σε μη επαγγελματίες, να υπεισέρχεται το στοιχείο του ανταγωνισμού στη γυμναστική, ακριβώς για να καλύψει άλλα κενά. Στο τέλος πολλοί βλέπουν τη γυμναστική σαν δεύτερη δουλειά και χάνουν το νόημα.\nΝέα εποχή για τις μεταμοσχεύσεις στην Ελλάδα, με ένα έργο ζωής από το Ίδρυμα Ωνάση\nΠώς να αντιμετωπίσετε αποτελεσματικά το εποχικό κρυολόγημα και τη γρίπη\nΗ Μπέλα Χαντίντ κι άλλες 7 celebrities αποκαλύπτουν τα μυστικά τους για καλό ύπνο\n6 τρόποι να αποκτήσεις αυτοπεποίθηση στο γραφείο


Ένας ποιητής καταθέτει: Συνέντευξη με τον ποιητή Φώτη Σκουρλέτη | Newsbomb Cyprus\n16 Φεβρουαρίου 2019 14:40\nΑνανεώθηκε16 Φεβρουαρίου 2019 14:41\nΈνας ποιητής καταθέτει: Συνέντευξη με τον ποιητή Φώτη Σκουρλέτη\nΗ δημιουργία κάθε έργου τέχνης, σε οποιαδήποτε μορφή, είναι μια υπόθεση αυστηρά προσωπική\nΟ Φώτης Σκουρλέτης γεννήθηκε στην Αθήνα το 1982. Σπούδασε σκηνοθεσία κινηματογράφου στο New York College (2003-2006) και ρεφλεξολογία στο Natural Heatlh Science (2008-2010). Διετέλεσε αρχισυντάκτης στο περιοδικό «Εναρμόνιση». Τα Φαντάσματα είναι η πρώτη του ποιητική συλλογή και κυκλοφορεί από τις εκδόσεις Βακχικόν.\nΑς απολαύσουμε μιαν πολύ ωραία συνέντευξη που είχαμε μαζί…\nΠιστεύω ότι η δημιουργία κάθε έργου τέχνης, σε οποιαδήποτε μορφή, είναι μια υπόθεση αυστηρά προσωπική. Αναφέρομαι μόνο στο δημιουργικό σκέλος και όχι στην κοινοποίηση του έργου, που είναι μια άλλη διαδικασία και ξεκινάει από τη στιγμή της ολοκλήρωσής του. Από αυτή την άποψη η ποίηση είναι ενδοσκοπική. Σήμερα η ποίηση μοιάζει παράδοξη γιατί είναι αντιεμπορική αλλά έτσι κι αλλιώς ο κόσμος μας αποτελείται από δυνάμεις αντίθετες αλλά ταυτόχρονα συμπληρωματικές. Όσο ξένη κι αν μοιάζει η ποίηση στο σύγχρονο κόσμο, τόσο απαραίτητη είναι.\nΤα ποιήματα της πρώτης μου ποιητικής συλλογής, με τίτλο «Φαντάσματα», γράφτηκαν σε μια δύσκολη περίοδο της ζωής μου πριν αρκετά χρόνια. Το γράψιμο για μένα τότε ήταν μια προσπάθεια αποσυμπίεσης και προσωρινής ανακούφισης. Ήταν μια φωνή που χτυπούσε μέσα μου και ήθελε να βγει γιατί η κανονική μου φωνή δεν έβρισκε την απαιτούμενη ανταπόκριση. Όταν τα έγραφα δεν είχα φανταστεί το ενδεχόμενο της κυκλοφορίας τους. Ήταν μια προσπάθεια από μένα πίσω σε μένα, χωρίς ιδιαίτερη επεξεργασία και «ποιητικό καλλωπισμό». Αυτό είναι το ιδιαίτερο χαρακτηριστικό αυτής της συλλογής. Είναι ακατέργαστη και γι’ αυτό το λόγο ανόθευτη και βαθιά ειλικρινής.\nΗ προσωπική μου πείρα μου έχει δείξει ότι μπορεί να λειτουργήσει ανακουφιστικά αλλά όχι θεραπευτικά. Μπορεί να λειτουργήσει ως αφορμή επούλωσης αλλά η πραγματική θεραπευτική πορεία απαιτεί περισσότερα πράγματα, τα οποία έρχονται μόνο μέσα από διαρκή προσπάθεια και ενεργητικότητα.\nΑν δεν είχα διαβάσει ούτε ένα ποίημα στη ζωή μου, τότε θα ήμουν σίγουρος ότι ακολουθώ μια αμιγώς προσωπική πορεία. Είμαστε ένα κράμα εμπειριών και επιρροών. Η γραφή είναι μια προέκταση του ψυχισμού μας, ο οποίος έχει επηρεαστεί σε μεγάλο βαθμό από εξωτερικούς παράγοντες.\nΓράφω για τις προσωπικές μου εμπειρίες ή τις εμπειρίες άλλων ιδωμένες από την προσωπική μου οπτική γωνία. Είναι μια διαδικασία ενστικτώδης κι ανεξέλεγκτη. Ο όγκος των ερεθισμάτων που έχουμε δεχτεί συσσωρευτικά στη ζωή μας είναι τεράστιος. Ειλικρινά, δεν έχω ακόμα αποκρυπτογραφήσει το μηχανισμό ευαισθητοποίησης, δηλαδή δεν έχω αντιληφθεί τον τρόπο που γίνεται η επιλογή των ερεθισμάτων από αυτή την τεράστια δεξαμενή. Ίσως να μη χρειάζεται κιόλας.\nΗ ποίηση είναι η πιο ελεύθερη μορφή τέχνης. Είναι μια τέχνη σχεδόν χωρίς κανόνες, ο καθένας μπορεί να είναι ποιητής. Το πλαίσιο της ποίησης είναι πολύ χαλαρό. Μέσα σε ένα τέτοιο περιβάλλον είναι δύσκολο να υπάρξουν ευθύνες και υποχρεώσεις. Ίσως η μόνη υποχρέωση είναι αυτή που κουβαλάει ο κάθε άνθρωπος και είναι απέναντι στη συνείδησή του.\nΚαι τα δύο. Από τη στιγμή που η έκφραση πηγάζει από τον ψυχισμό, τότε αυτά ταυτίζονται. Η λέξη είναι το μέσο, είναι η γέφυρα επικοινωνίας με τους άλλους σε μια γλώσσα κατανοητή.\nΚαταφύγιο είναι κάθε μέρος που μας κάνει να αισθανόμαστε ασφαλείς, να είμαστε ο εαυτός μας χωρίς να φοβόμαστε. Υπό αυτή την έννοια, καταφύγιο μπορεί να είναι οι άνθρωποι που μας στηρίζουν και μας αγαπούν όπως είμαστε, μια αγκαλιά, μια αληθινή κουβέντα, μια βόλτα στο δάσος, η προσμονή μπροστά στη θάλασσα, τα βιβλία μας και άλλα πολλά. Εξαρτάται από τον κάθε άνθρωπο και τις ανάγκες του. Η ποίηση μπορεί να είναι ένα από τα καταφύγια του ανθρώπου.\nΔυνητικά ναι, ρεαλιστικά όχι. Στην παρούσα φάση δε διαβλέπω ένα τέτοιο ενδεχόμενο. Αυτό, όμως, δε με αποτρέπει από το να συνεχίσω να γράφω και να προσπαθώ.


"Fire"| Ακούστε το νέο single της Beth Ditto από το debut solo album της! - tralala.gr\n“Fire”| Ακούστε το νέο single της Beth Ditto από το debut solo album της!\n12/04/2017, 17:13 | Συντάκτης: Αθανασία Βογιάρη\nΤο πρώτο solo album της με τίτλο “Fake Sugar” έρχεται στις 16 Ιουνίου!\nΜετά από 17 χρόνια με τους the Gossip, η Beth Ditto θα κυκλοφορήσει το προσωπικό ντεμπούτο άλμπουμ της, Fake Sugar, στις 16 Ιουνίου από την Capitol Records. Το “Fire”, το πρώτο single από το άλμπουμ, έκανε πρεμιέρα στην ενότητα του BBC Radio 1 “Hottest Record in the World.”\nΗ Ditto – που θα πραγματοποιήσει sold-out συναυλίες σε Βερολίνο, Παρίσι και Λονδίνο τον Απρίλιο – έχει την Jennifer Decilveo (Andra Day, Ryn Weaver) ως βασική της συνεργάτιδα στο Fake Sugar. Η παραγωγός με τέχνη ισορρόπησε την punk κλίση της Ditto με pop στοιχεία. Όπως λέει και η Ditto, “Ήταν οι ρόδες στα roller skates μου. Τσακωνόμασταν όλη μέρα και το λάτρευα.”\nΣτο Fake Sugar, η Ditto προσεγγίζει την αγάπη, την απώλεια, την ανασκόπηση αλλά και το να προχωρά κανείς μπροστά με τη σεξουαλικότητα, την αιχμηρότητα, τη δύναμη και την ομορφιά που αρμόζει σε μια τόσο ριζοσπαστική καλλιτέχνιδα. Το άλμπουμ είναι μια μίξη mash- blues, pop, rock και soul. Το “In and Out” είναι ένα χορευτικό κομμάτι με αέρα ’50s γυναικείου γκρουπ, το “Savoir Faire” ζευγαρώνει την ντίσκο με τη ροκ φωνή της Ditto ενώ το “Go Baby Go” συνιστά αφιέρωμα στον Alan Vega των Suicide. Στο “Oh My God,” η ωμότητα της Ditto, τρεμάμενη και υπέροχη, ‘σπάει’ την διαφορά μεταξύ της Tina Turner και της Bobbie Gentry.\nΗ Ditto μεγάλωσε σε μια μικρή πόλη Arkansas των ΗΠΑ, την Judsonia. “O κόσμος με ρωτάει από πού αντλώ την αυτοπεποίθησή μου,” λέει. “Ρωτήστε τη μητέρα μου”. Η μητέρα της ήταν σουπερ ηρωίδα: μια νοσοκόμα που μεγάλωσε μόνη της οχτώ παιδιά. Ο πατέρας της Dittο τα σαββατοκύριακα που περνούσαν μαζί της μάθαινε να χορεύει two-step. Η Ditto έφυγε από την πόλη μαζί με τα μελλοντικά μέλη της μπάντας στα 18 της και εγκαταστάθηκε στο μουσικό επίκεντρο της Olympia στην Washington.\n“Ξέφευγα από τα αρνητικά της κουλτούρας του Νότου,” θυμάται η Ditto. “Τώρα που είμαι αρκετά μεγάλη και ευγνώμων για την οικογένειά μου, μπορώ πλέον να εκτιμήσω τα θετικά του περιβάλλοντος όπου μεγάλωσα.” Οι στίχοι του Fake Sugar είναι γεμάτοι με τέτοιες αναφορές από ρίμες βγαλμένες από παιδικά παιχνίδια μέχρι εκφράσεις όπως το “Yankee dime” (που σημαίνει φιλί).\nΕκτός από τα έξι άλμπουμ που έχει κυκλοφορήσει με τους Gossip, η Ditto έχει ηχογραφήσει με καλλιτέχνες όπως οι Blondie, ο θρύλος της ντίσκο Cerrone και ο drumstep DJ Netsky, έχει συνεργαστεί με τον Jean Paul Gaultier στην δική της plus-sized σειρά ρούχων, έχει φωτογραφηθεί για καμπάνιες του Marc Jacobs και έχει εμφανιστεί στην προτεινόμενη για Oscar ταινία του Tom Ford, το Nocturnal Animals. Επίσης, πρόσφατα παντρεύτηκε, κάτι που της έδωσε νέα οπτική στο ρομαντισμό που βλέπουμε σε αρκετά κομμάτια όπως το Fake Sugar. “Αυτή είναι η ενηλικίωση,” λέει. “Πάλεψες για ισότητα στο γάμο, τώρα πρέπει να παντρευτείς.”\nInternational News νέα τραγούδια Beth Ditto single Νέο Τραγούδι ξένα\nΠοιος έκανε τη δήλωση "Το Star Academy έκανε δραματικό κακό στην Άννα Βίσση και τον Νίκο Καρβέλα";;\nKim και Καλομοίρα ετοιμάζουν μια συνεργασία που... θα συζητηθεί!


Τι είναι το Emoji Δεκαδικός | EmojiAll\nΤι είναι το Emoji Δεκαδικός\nΤο δεκαδικό Emoji είναι στην πραγματικότητα κωδικός ASCII. Σε έναν υπολογιστή με σύστημα Windows, μπορούμε να τον χρησιμοποιήσουμε για να εισάγουμε emoji . Μπορείτε να ακολουθήσετε τα παρακάτω βήματα:\nΚρατήστε πατημένο το πλήκτρο ALT ενώ εισάγετε τους δεκαδικούς αριθμούς που αντιστοιχούν σε ένα emoji (πληκτρολόγιο αριθμών) και στη συνέχεια μπορείτε να πληκτρολογήσετε το emoji. Για παράδειγμα: ALT+128514 μπορεί να πληκτρολογήσει 😂. Οι δεκαδικοί αριθμοί που αντιστοιχούν σε κάθε emoji βρίσκονται στον ιστότοπό μας.\nΗ παρακάτω εικόνα δείχνει την πραγματική λειτουργία του λογισμικού QQ στα Windows:\nΕάν ο υπολογιστής σας δεν διαθέτει πληκτρολόγιο μικρών αριθμών, μπορείτε να ανοίξετε το "Run" με WIN+R και, στη συνέχεια, να πληκτρολογήσετε "Osk" για να ανοίξετε το εικονικό πληκτρολόγιο.\nΥΓ: Το ALT+Number είναι μια αρχαία μέθοδος εισαγωγής, επομένως τώρα το λογισμικό στα Windows μπορεί να μην το υποστηρίζει όλο. Μπορείτε να επικοινωνήσετε μαζί μας εάν γνωρίζετε καλύτερες μεθόδους.


Κομμωτήριο ΛΥΜΠΕΡΟΠΟΥΛΟΥ ΚΩΝ/ΝΑ | Kérastase\nΠρογραμματίστε το ραντεβού σας στο κομμωτήριο ΛΥΜΠΕΡΟΠΟΥΛΟΥ ΚΩΝ/ΝΑ, το αγαπημένο σας κομμωτήριο Kérastase στην περιοχή ΑΘΗΝΑ για μια μοναδική εμπειρία που περιλαμβάνει επαγγελματική διάγνωση μαλλιών, μια απόλυτα προσωποποιημένη τελετουργία περιποίησης μέσα στο κομμωτήριο και πρόταση του εξειδικευμένου προγράμματος περιποίησης για το σπίτι χρησιμοποιώντας τα κορυφαία προϊόντα Kérastase.\nΣας προσκαλούμε να ζήσετε στο κομμωτήριο ΛΥΜΠΕΡΟΠΟΥΛΟΥ ΚΩΝ/ΝΑ, μια μοναδική, ολοκληρωμένη εμπειρία περιποίησης. Εδώ, το απολαυστικό ταξίδι θα ξεκινήσει με την επαγγελματική διάγνωση και θα συνεχιστεί με μια χαλαρωτική τελετουργία περιποίησης. Για να παρατείνετε τα αποτελέσματα της τελετουργίας, ο σύμβουλος Kérastase θα σας συμβουλέψει σχετικά με το Πρόγραμμα Περιποίησης για το Σπίτι χρησιμοποιώντας τα κορυφαία προϊοντα της Kérastase που ταιριάζουν απόλυτα στις ανάγκες σας. Τα μαλλιά σας θα είναι και πάλι λαμπερά και υγιή. Επισκεφθείτε το αγαπημένο σας κομμωτήριο στην περιοχή ΑΘΗΝΑ και βιώστε μια πολυτελή εμπειρία μεταμόρφωσης των μαλλιών σας.\nΣτο κομμωτήριο ΛΥΜΠΕΡΟΠΟΥΛΟΥ ΚΩΝ/ΝΑ, μπορείτε να ζήσετε αυτή τη μοναδική εμπειρία Kérastase χάρη στους εξειδικευμένους Συμβούλους στη Διάγνωση των Μαλλιών και την αναγνώριση των αναγκών τους, προτείνοντας σας μια ολοκληρωμένη τελετουργία περιποίησης. Με τη βαθιά τους γνώση και εμπειρία οι Σύμβουλοι Kérastase στη περιοχή ΑΘΗΝΑ θα σας δώσουν συμβουλές, μυστικά και οδηγίες για την αποτελεσματική περιποίηση των μαλλιών σας.\nΠάτε στο κομμωτήριο για βαφή, ανταύγειες, κούρεμα ή ακόμη και μια ολοκληρωμένη μεταμόρφωση; Ο εξειδικευμένος κομμωτής σας μπορεί να αναγνωρίσει όλες τις ανάγκες των μαλλιών σας και να χαρίσει και πάλι στα μαλλιά σας την υγεία και τη λάμψη που ονειρεύεστε. Όλα τα προϊόντα Kérastase που χρησιμοποιούνται στο κομμωτήριο περιέχουν τις υψηλότερες περιεκτικότητες ενεργών συστατικών και τις πλέον καινοτόμες τεχνολογίες που διασφαλίζουν την περιποίηση σε βάθος και την άμεση μεταμόρφωση των μαλλιών. Το κομμωτήριο ΛΥΜΠΕΡΟΠΟΥΛΟΥ ΚΩΝ/ΝΑ στην περιοχή ΑΘΗΝΑ σας περιμένει για μια πολυτελή εμπειρία περιποίησης για ονειρικά μαλλιά.\nΣας περιμένουμε στο κομμωτήριο ΛΥΜΠΕΡΟΠΟΥΛΟΥ ΚΩΝ/ΝΑ να ανακαλύψετε προϊόντα Kérastase στην περιοχή ΑΘΗΝΑ.


Η Αριστερή βία συνεχίζεται: Βροχή από Μολότωφ χτές το βράδυ στο ΑΤ Ζωγράφου - Να δούμε πότε θα τους "μαζέψουν"! | THE RIGHTER\nΑρχική Ελλάδα Αριστερή βία Η Αριστερή βία συνεχίζεται: Βροχή από Μολότωφ χτές το βράδυ στο ΑΤ...\nΜια ακόμη επίθεση αντιεξουσιαστών σε Αστυνομικό Τμήμα\nΗ Αριστερή βία συνεχίζεται: Βροχή από Μολότωφ χτές το βράδυ στο ΑΤ Ζωγράφου – Να δούμε πότε θα τους “μαζέψουν”!\nΕπιτέθηκαν με “βροχή από μολότοφ” στο Αστυνομικό Τμήμα Ζωγράφου\nΕπίθεση με βόμβες μολότοφ εναντίον του αστυνομικού τμήματος Ζωγράφου από ομάδα περίπου 40 ατόμων σημειώθηκε στις 02.40.\nΠροηγούμενο άρθροΚραυγή Αγωνίας από την Θράκη: Μας έχουν ήδη αντικαταστήσει!\nΕπόμενο άρθροΕυτυχώς υπάρχουν ακόμη Έλληνες! Δεν αναγνωρίζουν τα “μακεντόνσκι” εταιρείες που εξάγουν!


Τα καλύτερα ξενοδοχεία κοντά σε: Georgian Heights - TripAdvisor\nΤα καλύτερα ξενοδοχεία κοντά σε: Georgian Heights, Κολόμπους\nΞενοδοχεία κοντά σε: Georgian Heights\nΦίλτροΣε οποιαδήποτε απόσταση από: Georgian HeightsGeorgian Heights\n11,5 χλμ. από Georgian Heights\n10,0 χλμ. από Georgian Heights\n5,7 χλμ. από Georgian Heights\n9,9 χλμ. από Georgian Heights\n12,2 χλμ. από Georgian Heights\n26,1 χλμ. από Georgian Heights\n25,3 χλμ. από Georgian Heights\n8,3 χλμ. από Georgian Heights\n21,0 χλμ. από Georgian Heights\n9,8 χλμ. από Georgian Heights\n17,0 χλμ. από Georgian Heights\nΝο 30 από 150 ξενοδοχεία: Κολόμπους\n26,4 χλμ. από Georgian Heights\n10,9 χλμ. από Georgian Heights\n9,5 χλμ. από Georgian Heights\n5,8 χλμ. από Georgian Heights\n19,4 χλμ. από Georgian Heights\n14,3 χλμ. από Georgian Heights


Η LG φαίνεται πως είναι κοντά στην ανακοίνωση του LG G3 Beat - Νέα - Insomnia.gr\nΗ LG φαίνεται πως είναι κοντά στην ανακοίνωση του LG G3 Beat\n30 Ιουνίου 2014 στο Νέα\nΔημοσ. 30 Ιουνίου 2014\nΑπό ότι φαίνεται, η LG είναι κοντά στην ανακοίνωση της "μικρότερης" έκδοσης του LG G3, που αυτή τη φορά έχει την ονομασία LG G3 Beat.Τουλάχιστον αυτή είναι η ονομασία του κινητού που θα κυκλοφορήσει στην Κίνα για την εταιρεία China Mobile. Ίσως για τη διεθνή έκδοση του κινητού η εταιρεία να ακολουθήσει το συνηθισμένο… δρόμο, ονομάζοντας τη συσκευή LG G3 mini, ωστόσο αυτό δεν μπορεί να διευκρινιστεί τώρα.\nΣύμφωνα με όσα έχουν διαρρεύσει, το LG G3 Beat - ή LG G3 mini- διαθέτει οθόνη με διαγώνιο 5 ιντσών που υποστηρίζει ανάλυση 720 x 1280 pixels. Εφοδιάζεται με τον Qualcomm Snapdragon 400 (τετραπύρηνος, 1.2GHz), με 2GB RAM και 16GB αποθηκευτικού χώρου (επεκτείνεται με τη χρήση κάρτας μνήμης microSD).\nΗ κύρια κάμερα, που βρίσκεται στο πίσω μέρος, έχει αισθητήρα 8.0 Megapixels. Η μπαταρία του προσφέρει χωρητικότητα 2500mAh. Για την ώρα, δεν υπάρχουν άλλα στοιχεία για τις προδιαγραφές του, την ημερομηνία διάθεσης ή το κόστος του.\nκαταντησαμε να λεμε mini τα κινητα 5 ιντσων\nκατα τα αλλα τελεια χαρακτηριστηκα!!! Το μονο που μικρενει ειναι η οθονη\nΑπαράδεκτος ο επεξεργαστής... Έναν snap800 και λίγο μεγαλύτερη μπαταρία (πχ 2800) και ίσως να έκανε καλύτερες πωλήσεις και από το G3...\nΑυτό που λές είναι το G2. Δεν είναι χαζοί.\nΤιμή πάνω από 250 είναι απαράδεκτι.\nΣοβαρά????5 ιντσών mini???τόσα είναι το m8\nTo mini είναι σε σχέση με το G3, όχι με τον ανταγωνισμό.\nΑν κάνει πάνω από 230-240€ δεν αξίζει κατά την άποψή μου. Αν είχε snapdragon 800 ας έκανε και 300€,αλλά μ'αυτόν τον επεξεργαστή όχι. Γιατί αν κάνει τόσο ποιος δεν θα πάρει το G2 που υπερτερεί στα πάντα;\nΑκομα να μαθουν απο τη SONY οσον αφορα τα spec "mini" κινητων\nΚατω απο 5 ιντσες θα λεγεται "micro"\nΤο G2 έχει καλύτερη ανάλυση και μεγαλύτερη οθόνη, καλύτερη κάμερα, μεγαλύτερη μπαταρία κλπ... Το "μικρό" G3 θα έπρεπε να είναι ένα G2 Lite... Τι παίζει με αυτόν τον snap400.. Με το κιλό τους αγοράζουν και τους βάζουν σε όλα τα μοντέλα? Για κατηγορία Moto G OK, δεκτό αλλά ως εκεί.. Εδώ σχεδόν κυκλοφόρησε ο 805 και έχουν ξεμείνει στα "μικρά" μοντέλα οι 400αρηδες.. Στην τελική υπάρχει και ο 600αρης..


petrelaiopigi: Χρονιά εξελίξεων το 2018 για το φυσικό αέριο στην Ελλάδα\nΠολλά από τα έργα συμπεριλαμβάνονται στα Έργα Κοινού Ενδιαφέροντος (Projects of Common Interest - PCIs) και έχουν λάβει χρηματοδότηση από ευρωπαϊκούς ή παγκόσμιους χρηματοδοτικούς φορείς όπως είναι η Ευρωπαϊκή Τράπεζα Ανασυγκρότησης και Ανάπτυξης (ΕΤΑΑ), η Ευρωπαϊκή Τράπεζα Επενδύσεων, η Παγκόσμια Τράπεζα κλπ.\nΗ Ελλάδα αποτελεί..\n«πέρασμα» καίριας σημασίας των αγωγών οι οποίοι θα μεταφέρουν αέριο στην Ευρώπη, κάτι που την καθιστά ήδη σημαντικό ενεργειακό κόμβο και βασικό συντελεστή της ενεργειακής ασφάλειας λόγω της πολλαπλότητας των πηγών προμήθειας.\nΤΟι Μέτοχοι της ICGB AD είναι η Βουλγαρική κρατική Εταιρεία Bulgarian Energy Holding (BEH) (50%) και η ελληνική Εταιρεία ΥΑΦΑ ΠΟΣΕΙΔΩΝ (50%), στην οποία συμμετέχουν ισομερώς η ΔΕΠΑ και η ιταλική EDISON.\nΓια το έργο έχει ήδη εγκριθεί ποσό 47 εκατ. ευρώ από πόρους των ΕΣΠΑ της Βουλγαρίας και της Ελλάδας.\nΤο 2018 αναμένεται να ληφθεί η τελική επενδυτική απόφαση για την κατασκευή του FSRU Τέρμιναλ στην Αλεξανδρούπολη.\nΟ διεθνής οίκος Wood Group εκπονεί τη μελέτη Βασικού Σχεδιασμού (FEED) για το πρότζεκτ ενώ γνωστοί όμιλοι όπως είναι η ΔΕΠΑ, η αμερικανική Tellurian Energy έχουν δείξει ενδιαφέρον να συμμετάσχουν στο έργο. Ειδικότερα, η ΔΕΠΑ έχει ήδη υπογράψει συμφωνία συνεργασίας με τη Gastrade για συμμετοχή στο έργο η οποία προβλέπει τα επόμενα βήματα της ΔΕΠΑ στο μετοχικό κεφάλαιο της GASTRADE καθώς και τις κοινές προσπάθειες των μερών για την περαιτέρω εμπορική ανάπτυξη του Έργου.\nH μονάδα FSRU της Αλεξανδρούπολης, η οποία κατηγοριοποιείται ως ένα έργο Ανεξάρτητου Συστήματος Φυσικού Αερίου (ΑΣΦΑ), αναμένεται να προσφέρει ακόμα μια -την τέταρτη- πύλη εισόδου φυσικού αερίου στην χώρα. Το έργο αποτελείται από μία υπεράκτια πλωτή μονάδα παραλαβής, αποθήκευσης και αεριοποίησης Υγροποιημένου Φυσικού Αερίου και από ένα σύστημα υποθαλάσσιου και χερσαίου αγωγού μέσω του οποίου το φυσικό αέριο θα προωθείται στο Εθνικό Σύστημα (Μεταφοράς) Φυσικού Αερίου (ΕΣΦΑ) και από εκεί προς τους τελικούς καταναλωτές.\nΤο ΑΣΦΑ Αλεξανδρούπολης, αποτελεί επένδυση ύψους 350 εκατ. ευρώ και θα έχει μια χωρητικότητα 120.000 κυβ. μέτρων με δυνατότητα αεριοποίησης 1,600 κυβ. μέτρα την ώρα. Πρακτικά αυτό σημαίνει ότι σε ετήσια βάση η μονάδα θα μπορεί να διαχειριστεί ποσότητες της τάξης των 5.0 – 6.0 δις κυβ. μέτρα το χρόνο.\nΗ εμπορική λειτουργία του ΑΣΦΑ Αλεξανδρούπολης αναμένεται το 2020.\nΠρο των πυλών αυξήσεις στα καύσιμα\nΧρονιά εξελίξεων το 2018 για το φυσικό αέριο στην ...


Σάββατο 3/12:Ποσειδώνας Λουτρακίου-Πήγασος Αιγίου » loutrakiblog\nΣάββατο 3/12:Ποσειδώνας Λουτρακίου-Πήγασος Αιγίου\nΦίλες και φίλοι του τμήματος, θα ήθελα να σας επισημάνω πόσο σημαντικός αγώνας είναι για την ομάδα μας. Η δική σας παρουσία και των φίλων σας θα έχουν απίστευτη θετική επίδραση στην αγωνιστική απόδοση των αθλητών μας. Πάρτε από το χέρι τις φίλες σας και τους φίλους σας και ελάτε στο Κλειστό Γυμναστήριο να ενισχύσουμε την ομάδα μας…\nΝα χαρούμε όλοι μαζί, την πρώτη εντός έδρας νίκη που χρειάζεται η ομάδα μας για να πετύχει τον φετινό στόχο της.\nΕσείς θα μας αφιερώσετε τον χρόνο σας και εμείς θα σας γεμίζουμε με αισιοδοξία και ηθική ικανοποίηση ότι μια ομάδα από τον τόπο μας, μπορεί να ξεχωρίσει στην Εθνική Κατηγορία της Α2 στο Χάντμπολ!!!\nlbarticles2011-12-02T14:19:36+02:0002 Δεκ 2011 | 14:19|Categories: ΤΟΠΙΚΑ|Tags: ΤΟΠΙΚΑ|1 Σχόλιο\nΜπεκιάρης Παναγιώτης 3 Δεκεμβρίου 2011 σε 19:30- Απάντηση\nΝικήσαμε με 27-17 την πολύ καλή ομάδα του Αιγίου.Ευχαριστούμε όλες και όλους τους φίλους μας, που μας στήριξαν με την παρουσία τους. Ελπίζουμε να τους το ανταποδώσαμε με την αγωνιστική εικόνα της ομάδαρας μας!!!


Αποσυνδέεται πλήρως η δήλωση ΦΠΑ από την καταβολή, όπως θα συμβεί με το σύνολο των δηλώσεων, δηλαδή η δήλωση θα υποβάλλεται και θα γίνεται αποδεκτή και χωρίς την καταβολή φόρου γι αυτό και στον Κώδικα Φορολογικής Διαδικασίας προβλέπεται άλλο πρόστιμο για την εκπρόθεσμη υποβολή δήλωσης και άλλο για την εκπρόθεσμη καταβολή συν τους αναλογούντες τόκους\nΥποβολή δηλώσεων ΦΠΑ τετάρτου τριμήνου 2013 για τους τηρούντες βιβλία εσόδων εξόδων και Δεκεμβρίου για τους τηρούντες λογιστικά βιβλία. Μεταβολές που επέρχονται στον τρόπο μεταβολής. Με Δελτίο Tύπου της 16-1-2014 το Υπουργείο Οικονομικών ανακοίνωσε τα εξής: «Υποβολή εμπρόθεσμης τροποιητικής περιοδικής δήλωσης ΦΠΑ Με σκοπό την αντιμετώπιση προβλημάτων κατανόησης που έχουν προκύψει κατά την υποβολή εμπρόθεσμης τροποποιητικής περιοδικής δήλωσης ΦΠΑ (Δεκέμβριος 2013 & 4ο τρίμηνο 2013), διευκρινίζουμε τα εξής: Σύμφωνα με τις διατάξεις του Κώδικα Φορολογικών Διαδικασιών, από 1.1.2014 κάθε δήλωση που υποβάλλεται οριστικοποιείται άμεσα κατά το χρόνο υποβολής της. Κατά συνέπεια, δεν είναι δυνατή η ακύρωσή της από το σύστημα, όπως συνέβαινε μέχρι 31.12.13. Σε περίπτωση που έχει υποβληθεί αρχική δήλωση με λανθασμένα δεδομένα, μπορεί να υποβληθεί τροποποιητική δήλωση, στην οποία θα εμφανίζονται τα ορθά στοιχεία της επιχείρησης. Το χρεωστικό υπόλοιπο της αρχικής δήλωσης θα περιλαμβάνεται στον κωδ. 403 της περιοδικής δήλωσης. Οι δηλώσεις γίνονται αποδεκτές και χωρίς την καταβολή του οφειλόμενου ποσού, το οποίο βεβαιώνεται και εκδίδεται ταυτότητα οφειλής για την εξόφλησή του. Στην περίπτωση που με την τροποποιητική δήλωση μειώνεται το χρεωστικό υπόλοιπο της αρχικής δήλωσης, δεν υπάρχει υποχρέωση καταβολής του μη οφειλόμενου ποσού. Η τακτοποίηση της διαφοράς αυτής θα πραγματοποιηθεί εκ των υστέρων, λαμβάνοντας υπόψη τα δεδομένα και των δύο δηλώσεων. Για την αποφυγή κυρώσεων μη εμπρόθεσμης καταβολής και δεδομένου ότι η επιχείρηση μπορεί να καταβάλλει οποιοδήποτε ποσό και σε οποιοδήποτε χρόνο επιλέξει, οι επιχειρήσεις πρέπει να καταβάλλουν μέχρι την προβλεπόμενη προθεσμία (20.1.14) μόνο το πραγματικά οφειλόμενο ποσό. Για οποιοδήποτε οφειλόμενο τελικά ποσό δεν καταβληθεί μέχρι την προθεσμία αυτή, επιβάλλονται οι προβλεπόμενες από τον ΚΦΔ κυρώσεις. Είναι ενδεχόμενο να υπάρχει πρόβλημα υποβολής της τροποποιητικής δήλωσης, όταν αυτή υποβληθεί σε πολύ μικρό χρονικό διάστημα από την υποβολή της αρχικής, καθώς απαιτείται η εκ των προτέρων ένταξή της στο σύστημα TAXIS. Στην περίπτωση αυτή θα πρέπει να γίνει ξανά προσπάθεια υποβολής της τροποποιητικής αργότερα.» Συμπεράσματα - Επισημάνσεις:\nΑπό 1.1.2014 κάθε δήλωση που υποβάλλεται οριστικοποιείται άμεσα κατά το χρόνο υποβολής της\n2. Δεν είναι δυνατή η ακύρωσή δήλωσης από το σύστημα, όπως συνέβαινε μέχρι 31.12.13.\nΣε περίπτωση που υποβληθεί αρχική δήλωση (πρώτη) με λανθασμένα δεδομένα, μπορεί να υποβληθεί τροποποιητική δήλωση (δεύτερη), στην οποία θα εμφανίζονται τα ορθά στοιχεία της επιχείρησης. Σε αυτή την περίπτωση το χρεωστικό υπόλοιπο της αρχικής δήλωσης θα περιλαμβάνεται στον κωδ. 403 της «νέας» περιοδικής δήλωσης.\nΌταν με την τροποποιητική δήλωση μειώνεται το χρεωστικό υπόλοιπο της αρχικής δήλωσης, δεν υπάρχει υποχρέωση καταβολής του μη οφειλόμενου ποσού. Δηλαδή καταβάλλεται το πραγματικά οφειλόμενο ποσό και η τακτοποίηση της διαφοράς αυτής θα πραγματοποιηθεί εκ των υστέρων, λαμβάνοντας υπόψη τα δεδομένα και των δύο δηλώσεων.\nΔεν καταργούνται οι δόσεις, άρα οι καταβολές μπορεί να γίνουν, όπως και προηγούμενα στις 20/1/14, στις 31/1/2014 και στις 28/2/2014 Η επιλογή της καταβολής και η χρήση των δόσεων είναι στην δικαιοδοσία του φορολογούμενου. Δηλαδή μέχρι 31/1/2014 πρέπει να έχει πληρωθεί το 50%. Προσοχή: πρέπει να πληρωθεί κάποιο ποσό ειδικά στις 20/1/14 για να ανοίξουν οι δόσεις. Σημειώνεται ότι το 50% που μπορεί να μείνει προς πληρωμή για τις 28/2/2014 θα προσαυξηθεί με το 2%, σύμφωνα με την παρ. 2 του άρθρου 38 του Κώδικα Φ.Π.Α. (Ν. 2859/2000).\nΠΡΟΣΟΧΗ: Εάν δεν πληρωθεί κανένα ποσό στις 20/1/14 και δεν δηλωθούν δόσεις, το σύστημα θα αποδεχθεί την περιοδική δήλωση αλλά ολόκληρο το ποσό θα είναι ληξιπρόθεσμο από τις 21/1/2014. Στην περίπτωση αυτή όλο το ποσό θεωρείται οφειλόμενο και ο φορολογούμενος υποχρεούται να καταβάλει τόκο με ετήσιο επιτόκιο 8,76%, δηλαδή στις 21/1/2014 επιβαρύνεται με 0,73% ανά μήνα. Δείτε για τον καθορισμό του παραπάνω επιτοκίου την απόφαση του Υπουργού Οικονομικών ΔΠΕΙΣ 1198598 ΕΞ 31.12.2013 εδώ. http://www.forin.gr/articles/article/11102/dpeis-1198598-eks-31-12-2013-kathorismos-twn-epitokiwn-tou-arthrou-53-tou-n-4174-2013\nΕπιπλέον, σημειώνουμε ότι, σύμφωνα με την παρ. 18 του άρθρου 66 του Ν.4174/2013, για την υποβολή μετά την 1.1.2014, εκπρόθεσμων χρεωστικών δηλώσεων που αφορούν χρήσεις, περιόδους, υποθέσεις ή εν γένει φορολογικές υποχρεώσεις έως 31.12.2013, επιβάλλονται οι προσαυξήσεις με το προηγούμενο νομοθετικό καθεστώς του άρθρου 1 του ν. 2523/1997, όπως ισχύουν κατά φορολογία και χρήση και δεν επιβάλλεται πρόστιμο κατά τον Κ.Φ.Δ.. Τα πρόστιμα του Κ.Φ.Δ. για την εκπρόθεσμη υποβολή δηλώσεων καταλαμβάνουν φορολογικές περιόδους που αρχίζουν από 1.1.2014 και μετά. Μετά όμως την απόκτηση του εκτελεστού τίτλου, δηλαδή τη βεβαίωση του οφειλόμενου ποσού, εφαρμόζονται οι διατάξεις των άρθρων 53 και 57 του Κ.Φ.Δ., σχετικά με τους τόκους και την επιβολή του σχετικού προστίμου. Διευκρινίζεται, δηλαδή, ότι εάν υποβληθεί η δήλωση και δεν καταβληθεί κανένα ποσό, το ποσό του οφειλόμενου φόρου θα προσαυξάνεται 0,73% για κάθε μήνα καθυστέρησης. Αν το οφειλόμενο ποσό φόρου καταβληθεί μετά την πάροδο δύο μηνών, δηλαδή μετά τις 20.3.2014, υπολογίζεται και πρόστιμο ίσο με ποσοστό 10% του φόρου που δεν καταβλήθηκε. Αν το οφειλόμενο ποσό φόρου καταβληθεί μετά την πάροδο ενός έτους, δηλαδή μετά τις 20.3.2015, υπολογίζεται και πρόστιμο ίσο με ποσοστό 20% του φόρου που δεν καταβλήθηκε. Αν το οφειλόμενο ποσό φόρου καταβληθεί μετά την πάροδο δύο ετών, δηλαδή μετά τις 20.3.2016, υπολογίζεται και πρόστιμο ίσο με ποσοστό 30% του φόρου που δεν καταβλήθηκε.


Έμπνευση… Κάθε Πότε Σε Επισκέπτεται;\nΠρόσφατα έλαβα ένα mail από τη Μαίρη, που ενώ το ταλέντο της στη δημιουργική γραφή είναι ήδη βραβευμένο και αναγνωρισμένο, εκείνη συνεχίζει να παλεύει με τα «φαντάσματα» του συγγραφέα. Με αφορμή το mail της λοιπόν, ας μιλήσουμε λίγο αυτή την εβδομάδα για τα συγγραφικά φαντάσματα…\nΔωρεάν Υπενθύμιση: Μαθαίνουμε τη συγγραφή με το να γράφουμε. Τα πράγματα είναι απλά και ξεκάθαρα. Δεν πρόκειται για κάτι θεωρητικό, αλλά για κάτι εντελώς πρακτικό. Όπως ακριβώς και η γυμναστική, αν μόνο διαβάζεις, ή ακούς, ή μιλάς γύρω από αυτήν, ποτέ δεν θα δεις τα θετικά της αποτελέσματα στην υγεία και το σώμα σου. Αν όμως εφαρμόσεις όλα όσα ακούς, διαβάζεις, ή κουβεντιάζεις γι’ αυτά, τότε θα έχεις τις ευλογίες της.\nΈμπνευση… κάθε πότε σε επισκέπτεται λοιπόν;\nΔεν ξέρω για σένα, αλλά εγώ την συναντώ κάθε πρωί γύρω στις εννιά. Είναι η ώρα που κάθομαι στο γραφείο ή παίρνω το laptop αγκαλιά και βγαίνω στην βεράντα για να γράψω.\nΔωρεάν Γνώση: Οι επαγγελματίες συγγραφείς δεν περιμένουν πότε θα τους έρθει η έμπνευση. Πάνε αυτοί σε εκείνη!\nΦυσικά υπάρχουν στιγμές που η μούσα της έμπνευσης ψιθυρίζει για χάρη σου και οι λέξεις απλά ρέουν πάνω στο χαρτί. Αυτές τις στιγμές, όμως, δεν μπορείς ούτε να τις ελέγξεις, ούτε να τις βάλεις σε πρόγραμμα, ούτε να βασιστείς πάνω τους για να παραδώσεις ένα λογοτεχνικό κείμενο μέσα σε μια προθεσμία που μπορεί να έχεις.\nΟι συγγραφικοί σου μύες θα τείνουν να χαλαρώσουν αν δεν τους εξασκείς τακτικά.\nΑυτό είναι που κάνει την διαφορά!\nΗ διαφορά ανάμεσα στους συγγραφείς και στους ονειροπόλους εν δυνάμει συγγραφείς, είναι ότι οι πρώτοι παράγουν περισσότερες γραπτές σελίδες από τους δεύτερους!\n• Πολλοί επιλέγουν να γράφουν καθημερινά. Και όχι απλά να γράφουν για να γράφουν, αλλά μέσα από την καθημερινή αυτή επαφή να βελτιώνουν και το επίπεδό τους μέσα από μελέτη και πρακτική εφαρμογή τεχνικών δημιουργικής γραφής .\n• Αν μέχρι σήμερα έγραφες ποίηση και τώρα θέλεις να γράψεις πεζό κείμενο, σίγουρα θα χρειαστείς χρόνο για πρακτική εξάσκηση. Θα πρέπει από ποιητής να «εκπαιδεύσεις» το υποσυνείδητό σου στις ολοκληρωμένες προτάσεις, από στροφές να μάθεις στις παραγράφους, και από σύντομες λέξεις πάνω στο χαρτί, σε κεφάλαια. Το ίδιο ακριβώς ισχύει και για το αντίθετο. Αν από συγγραφέας θέλεις να γίνεις ποιητής, πρέπει μέσα από πρακτική εξάσκηση να «εκπαιδευτείς» ανάλογα.\n• Είχα μια φίλη που είναι θεατρική συγγραφέας και σεναριογράφος. Η ίδια δεν πάει για ύπνο αν δεν έχει ολοκληρώσει την επόμενη σκηνή του έργου της. Κάποιες φορές μπορεί να ολοκληρώσει την σκηνή της μέσα σε δεκαπέντε λεπτά, κάποιες άλλες βραδιές όμως, ούτε τηλεόραση βλέπει, ούτε για ποτό με φίλους πάει, ούτε το κρεβάτι της την βλέπει πολύ νωρίς!\n• Ένα συμμαθητής μου, αποφάσισε ότι ήθελε να γράφει δύο σελίδες την ημέρα! Εσύ μπορείς να βρεις χρόνο για μόλις δύο σελίδες την ημέρα;\nΑν γράφεις 2 σελίδες την ημέρα επί 5 ημέρες την εβδομάδα:\n• 1ον έχεις το Σαββατοκύριακό σου ελεύθερο από τη συγγραφή • 2ον έχεις 100 σελίδες γραπτού κειμένου σε 10 εβδομάδες, και… • 3ον σου θυμίζω ότι πολλά βιβλία δεν ξεπερνούν τις 300 σελίδες\nΣίγουρα Μπορείς Κι Εσύ!\nΟ Πάνος Καρνέζης, συγγραφέας που έχει διαπρέψει με τα βιβλία του, τόσο εντός όσο και εκτός Ελλάδας με τις μεταφράσεις του, είναι «διάσημος» στους συγγραφικούς κύκλους για το γεγονός ότι μετά από μαθήματα συγγραφικής τέχνης που παρακολούθησε στην Αγγλία, άρχισε να γράφει μόλις μία σελίδα την ημέρα.\nΕσύ τι λες; Μπορείς; Θέλεις να γράφεις έστω και μία σελίδα την ημέρα; Αφού ο κύριος Καρνέζης κατάφερε μια τόσο μεγάλη συγγραφική επιτυχία και καριέρα με μόλις μία σελίδα την ημέρα, εγώ λέω πως σίγουρα μπορείς κι εσύ!


3 μαργαριτάρια και σχόλιο για Κεντέρη\nΘέμα: 3 μαργαριτάρια και σχόλιο για Κεντέρη\nΗμερομηνία: Παρ 20 Αυγ 2004 - 11:28:10 EEST\nΝα ξεκινήσουμε με 3 μαργαριτάρια:\nΣτους Ολυμπιακούς αγώνες, στον τελικό 50 μέτρων ελεύθερο: -Και φεύγουν καλά Χουγκεμπαντ και Ποπόφ και πάνε μαζί χέρι χέρι... Χουγκεμπαντ και Ποποφ... Χουγκεμπαντ και Ποποφ... Χουγκεμπαντ και Ποποφ, μεγάλη μάχη, ο Ολλανδός και ο Ρώσος... Χουγκεμπαντ και Ποποφ... Χουγκεμπαντ και Ποποφ... και τελικά είναι πρώτος ο Χολ ο Αμερικανός, δεύτερος ο Ερβινγκ ο Αμερικανός, τρίτος ο Χουγκεμπαντ και έκτος ο Ποποφ\nΚατά την διάρκεια των Ολυμπιακών αγώνων στην Βαρκελώνη και ενώ ο φακός ζουμάρει στα οπίσθια της Βαν Άντσικ (διάσημης κολυμβήτριας), λέει:\n-Και η Βαν Αντσικ, η βασίλισσα των πισινών\nΣε αγώνα του Παγκοσμίου 98, η Κροατία έχει κερδίσει πέναλτι και λέει:\n-Εκτελεί ο Σούκερ... και κάνει το 1-0 Αμέσως όμως ο διαιτητής λέει να γίνει επανάληψη το πέναλτι και ξαναλέει: -Ξαναεκτελεί ο Σουκερ... και 2-0\nΑνδρέας Πογιατζης (ΡΙΚ)\nΠαράλληλα με τις μαλακιούλες να πω πούμε και 2 σοβαρά λόγια για τις ντόπες και τον Κεντέρη.\nΕίναι κοινό μυστικό στους αθλητικούς κύκλους ότι όλοι οι αθλητές ντοπάρονται. Δεν πρόκειται για μηδενισμούς γενικεύσεις, ισοπέδωση κλπ. Είναι η απόλυτη αλήθεια.\nΌπως όλοι έτσι και ο Κεντέρης πήρε φάρμακα. Ο αθλητής έχει 2 επιλογές: είτε θα χαπακωθεί ή θα μείνει εκτός επιδόσεων και άρα εκτός μεγάλων αγώνων.\nΗ ειρωνεία είναι ότι αν κανείς δεν χαπακωνοτανε πάλι οι ίδιοι θα κέρδιζαν. Δε θα άλλαζε η σειρά των αθλητών. Απλά θα ήταν κατά πολύ χειρότεροι οι χρόνοι. Ο Κεντέρης είναι ο καλύτερος διακοσάρης στον κόσμο.\nΣαν κοινό μυστικό, το ξέρουν όλοι όσοι ασχολούνται πχ η ελληνική ολυμπιακή επιτροπή. Θεωρώ υποκριτική τη στάση του προέδρου της Λάμπη Νικολάου που ήθελε να φορτωθούν οι αθλητές όλοι την ευθύνη. Ήξερε η ελληνικη ολυμπιακή επιτροπή τι συνεβαινε και δεν έκανε τίποτα. Τους βόλευε η επιτυχία. Τώρα έγινε η στραβή. Δεν είναι σωστό να βγούνε λάδι αυτοί και να την πληρώσουνε μόνο τα παιδιά. Κάνανε ότι και οι υπόλοιποι αθλητές στον κόσμο.\nΕίδατε τι έγινε μόλις πήγανε να ελέγξουν τους αμερικάνανους.\nΠριν από ένα χρόνο είχε δημοσιευτεί η είδηση ότι στην κούρσα που είχε βρεθεί ντοπαρισμένος ο Μπεν Τζονσον είχε βρεθεί ντοπαρισμένος και ο Λιούης και το έκαναν γαργάρα. Έπιασαν και τους 2 ντοπαρισμένους και έδωσαν τον έναν.\nΟ λιούης θεωρείται σήμερα τεράστια μορφή παρά το γεγονός.\nΟ αθλητισμός ( τα αθληματα που βασιζονται στη μυικη δυναμη) έχει βρωμίσει. Το αρχαίο πνεύμα το αθάνατο έχει πεθάνει προ πολλού.\nΤα λέω αυτά γιατί ακούγονται πολλά από τους δημοσιογράφους που μιλούν για κάθαρση και τέτοια. Η κάθαρση δεν είναι να πιάσεις τον Κεντέρη. Η κάθαρση είναι να πιάσεις όλους τους ντοπαρισμένους αθλητές του κόσμου.\nΟι δημοσιογράφοι είναι καταρχήν ανενημέρωτοι γιατί δεν ξέρουν κάτι που στους αθλητικούς κύκλους αποτελεί κοινό μυστικό. Δηλαδή δεν κάνουν καλά τη δουλεία τους.\nΦωνάζουν ότι οι 2 αθλητές χαλάσανε τη γιορτή. Πράγματι έχουν ευθύνη. Αλλά τη μεγάλη ευθύνη την έχουν οι δημοσιογράφοι. Επειδή δεν δείχνουν αγώνες τα κανάλια τους (μόνο τα κρατικά δείχνουν αγώνες) θέλουν να ανεβάσουν την ακροαματικότητα. Και δεν τους νοιάζει αν χαλάσουν τη γιορτή.\nΈνα τελευταίο και πολύ σημαντικό είναι το ότι είναι σχεδόν ακατόρθωτο να ελέγξεις τη ντόπα. Δείτε ένα παράδειγμα: Η τεστοστερόνη είναι ουσία που υπάρχει στον οργανισμό του ανθρώπου. Για να ξεχωρίσουν αυτούς που έκαναν ενέσεις τεστοστερόνης έχουν βάλει ένα όριο τεστοστερόνης στο αίμα (πχ 6) . Όσοι είναι πάνω από το όριο είναι ντοπέ.\nΑν εγώ χτυπήσω ένεση και ανεβάσω την τεστοστερόνη μου μόλις κάτω από το όριο της ντόπας (πχ από 2 την ανεβάσω στο 5,8) δεν ανιχνεύομαι από τον έλεγχο. Φανταστείτε τώρα να το κάνω αυτό για όλες τις απαγορευμένες ουσίες και όχι μόνο την τεστοστερόνη. Τυπικά δε θα είμαι ντοπαρισμένος. Ηθικά όμως θα είμαι.\nΑν θέλετε τη γνώμη μου, μην παρακολουθείτε καθόλου τις δίκες των αθλητών στα κανάλια. Πρώτον γιατί οι δημοσιογραφοι είναι άσχετοι, δεύτερον γιατί το κάνουν για την ακροαματικότητα τρίτον γιατί δε ζούμε τη γιορτή. Οι ολυμπιακοί αγώνες έχουν ιστορία χιλιάδων ετών. Είναι πάνω από ονόματα, πάνω από τον Κεντέρη, το Τζέκο και τους ντοπαρισμένους αθλητές των αμερικάνων (πχ Φλόρενς Γκρίφιθ κλπ).\nΣε χίλια χρόνια πάλι οι αγώνες θα υπάρχουν, η φλόγα θα ανάβει στην αρχαία ολυμπία και θα μεταφέρεται από δακρυσμένους λαμπαδηδρόμους σε όλο τον κόσμο. Τα ονόματα των αθλητών του 2004 δε θα τα θυμάται κανένας.\nΜην κάνετε τη χάρη στους δημοσιογράφους και παίξετε το εμπορικό παιχνίδι τους. Ζήστε τη γιορτή. Δε νομίζω να έχουμε άλλη τέτοια ευκαιρία στη χώρα μας.\nΗ ζωή είναι σαν τα παιχνίδια για τον υπολογιστή.\nΧάλια υπόθεση αλλά υπέροχα γραφικά.\nΕπόμενο μήνυμα: AL BANDY: "Re: ΗΠΑ, πορνοστάρ διαδηλώνει υπέρ του \_"φυσικού στήθους\_"..."\nΠροηγούμενο μήνυμα: Έβελυν: "Aπαγορευμένο τηλέφωνο"


Tα αυτοκόλλητα Panini, μεγαλώνουν ακόμη σωστά παιδιά! - Provocateur\nTα αυτοκόλλητα Panini, μεγαλώνουν ακόμη σωστά παιδιά!\nΑν δεν έχεις παίξει μπουνιές για ένα χαρτάκι Μπατιστούτα, δεν ξέρεις τι πάει να πει ζωή.\nΘυμάσαι τη φάση, που ήμασταν παιδιά εκεί στα μέσα της δεκαετίας του '90 και μαζεύαμε αυτοκολλητάκια σαν τα βλαμμένα; Αν ναι, τότε είσαι πολύ φίλος μου, αν όχι, τότε θα χρειαστεί να αναρωτηθώ τι πήγε στραβά στην παιδική σου ηλικία διάολε! Βλέπεις, τα περίφημα Panini, μεγαλώσανε σωστά παιδιά, σαν και του λόγου μας. Όχι, φιλαράκι, η συλλογή μας με τα sticker albums της Panini, δεν ήταν απλά κάτι που κάναμε παλιά. Ήταν ιεροτελεστία. Νέτα, σκέτα και φανμποϊκά. Για αυτό, ας πιάσουμε το νήμα της ιστορίας από το μακρινό 1961, στην πανέμορφη Μοντένα, της γειτονικής Ιταλίας. Εκεί, οι αδελφοί Panini που είχαν ένα εφημεριδοπωλείο στο Corso Duomo, λάνσαραν για πρώτη φορά τη συλλογή Calciatori/Ποδοσφαιρικών Παικτών.\nΚι εγένετο επανάστασις, σε αυτό που καλούμε αγορά συλλεκτικών ειδών και καρτών συναλλαγής. Κάπως έτσι, κυκλοφόρησε το πρώτο αυτοκόλλητο Panini, που έδειχνε τον Bruno Bolchi, αρχηγό, της ποδοσφαιρικής ομάδας, Inter. Εκεί κοντά, βγήκε και το πρώτο Calciatori, που είχε την θρυλική φάτσα του Σουηδού παίκτη Nils Liedholm, ο οποίος εκείνο τον καιρό έπαιζε για την AC Milan και ήταν μέλος του θρυλικού τρίο επιθετικών που ήταν γνωστό ως "Gre-No-Li" (μαζί με τους Gren και Nordhal). Αυτή ήταν η αρχή, για τα πολύχρωμα αλμπουμάκια, παγκοσμίων κυπέλλων, διεθνών διοργανώσεων και εθνικών πρωταθλημάτων, που σε υπνώτιζαν σχεδόν για να τα συμπληρώσεις, συλλέγοντας και κολλώντας με μανία, κάθε παίκτη που είχαν στο ρόστερ της, οι συμμετέχουσες ομάδες.\nΑρκετά όμως με την ιστορία, ας επανέλθουμε λίγο στην ιεροτελεστία. Αυτή, μας νοιάζει και με αυτή μεγαλώσαμε. Τότε, που τη στήναμε υπομονετικά σε περίπτερα, ψιλικαντζίδικα, μέχρι και σε φούρνους που είχαν μυριστεί ότι αυτά τα Panini τα μαζεύουν όλοι οι πιτσιρικάδες της γειτονιάς, περιμένοντας να τσιμπήσουμε τα φακελάκια με τα μαγικά χαρτάκια. Μισό μηνιάτικο χαρτζιλίκι πήγαινε εκεί, όχι αστεία. Μην νομίζεις δηλαδή, πως γράφουμε για ένα παροδικό κόλλημα που έπιανε τα παιδάκια (όχι ότι δεν θα έβρισκες δίπλα σου, μεγαλύτερους και ενήλικες να σκαλίζουν, αυτά που ήθελες του λόγου σου σαν τρελός). Αν δεν έχεις βάλει φακελάκι Panini κάτω από το φως, για να διακρίνεις τη φιγούρα του παίχτη που σου λείπει από τη συλλογή, δεν ξέρεις, τι πάει να πει καψούρα.\nΑν δεν έχεις κουβάλησει τον πάκο με τα διπλά σου αυτοκόλλητα στο σχολείο, για να ψαρώσεις κανένα μικρότερο, προσφέροντας του γη και ύδωρ, για εκείνο το έμβλημα της Μίλαν που το είχε βρει κωλόφαρδος, δεν έχεις βγάλει το Πανεπιστήμιο της ζωής. Αν δεν είχες τραβηχτεί σε άλλες περιοχές της πόλης, για να πετύχεις τους σπάνιους παίκτες, και εκείνη την καταράμενη ομαδική φωτογραφία αυτοκόλλητο της Σαουδικής Αραβίας στο Μουντιάλ του 1994, δεν έχεις νιώσει. Αν δεν έχεις κολλήσει με χειρουργική ακρίβεια τα δυο φακελάκια για να κοροϊδέψεις τον περιπτερά, ότι παίρνεις ένα, επειδή δεν σου φτάνουν τα λεφτά, δεν έχεις υπάρξει παιδί, άτιμε!\nΒουτώντας στη θάλασσα των αναμνήσεων της παιδικής μας ηλικίας, βρίσκεις στον κυματιστό αφρό της, να επιπλέουν πολλά μαγικά χαρτάκια με σήμα αυτόν τον λατρεμένο ιππότη της καρδιάς μας. Δεν μιλάμε άλλωστε, μόνο για ποδόσφαιρο και μπάσκετ, αλλά για κάθε λατρεία αγοριών και κοριτσιών, που πήρε αυτοκόλλητη μορφή (από Πόκεμον, μέχρι Χάρι Πότερ και από Frozen μέχρι την Πεντάμορφη και το Τέρας) έβερ. Κι είναι αυτή η κοινωνικοποίηση, που λείπει από τα παιχνίδια, που παίζουν δυστυχώς αρκετά παιδιά, σήμερα. Είναι οι βόλτες μέχρι το ψιλικαντζίδικο, τα παιχνίδια στο διάλειμμα, οι ανταλλαγές, τα πειράγματα, και τα θρανία που θα θυμίζουν για πάντα το πέρασμα της νιότης με μια Panini υπογραφή, φαρδιά πλατιά από κάτω.\nΕίναι ωραίο, λοιπόν να μας ενώνουν κοινές θύμησες, με τους πατεράδες, τους φίλους, τα ανίψια, τα παιδιά αλλά και τα αποπαίδια μας. Οι μορφές αλλάζουν, γίνονται πιο ευκρινείς, πιο διασκεδαστικές και θελκτικές στους οφθαλμούς, μα πάντα θα έχουμε εκείνο το φακελάκι, που έκρυβε μέσα του, τόνους ευτυχία, μαζί με το αυτοκόλλητο, που συμπληρώσαμε το άλμπουμ και τη συλλογή μας.\nΦέρτε πίσω τα παιχνίδια των 90s!


Πλοκή: Η ταινία βάζει... φωτιές σε ερωτικές και φιλικές σχέσεις, κάνοντας μια απλή, εύστοχη αλλά και επίκαιρη ερώτηση: θα άφηνες τον σύντροφό σου και τους πιο κοντινούς σου ανθρώπους να ακούσουν τις κλήσεις που δέχεσαι στο κινητό σου; Να διαβάσουν τα μηνύματα που λαμβάνεις και στέλνεις; Να δουν τις αποθηκευμένες φωτογραφίες; Και τι θα μάθαιναν για σένα, αν το έκαναν;\nΕπτά φίλοι, τρία ζευγάρια, Θωμάς-Μάρθα, Γιώργος-Πέρσα και Αλέκος-Λίνα και ένας διαζευγμένος, ο Αχιλλέας, που μόλις έχει κάνει ξανά σχέση, με μακρύ παρελθόν μεταξύ τους, βρίσκονται μαζεμένοι και τρώνε στο καθιερωμένο δείπνο, όταν ξαφνικά πέφτει η ιδέα για ένα παράξενο αλλά και επικίνδυνο παιχνίδι. Τοποθετούν τα smartphones τους στο τραπέζι και μοιράζονται μηνύματα και κλήσεις σε ανοικτή ακρόαση, σαν ένα είδος ηλεκτρονικής ρώσικης ρουλέτας. Τότε αρχίζει ένας καταιγισμός αποκαλύψεων με απρόσμενο τέλος...


Ο Πρόεδρος και η ΔΕ του Επιμελητηρίου Κορινθίας συγχαίρουν τους επιτυχόντες | NemeaPress\nΟ Πρόεδρος και η ΔΕ του Επιμελητηρίου Κορινθίας συγχαίρουν τους επιτυχόντες των πανελληνίων εξετάσεων\nΟ Πρόεδρος του Επιμελητηρίου Κορινθίας Παναγιώτης Πιτσάκης και τα μέλη της Διοικητικής Επιτροπής, εκφράζουν τα θερμά τους συγχαρητήρια σε όλους τους μαθητές, τόσο για την προσπάθεια τους, όσο και για τις επιτυχίες που σημείωσαν, στους γονείς και στους εκπαιδευτικούς που συνέβαλαν σε αυτή την επιτυχία.\nΣυγχαρητήρια και στους μαθητές που προσπάθησαν και δεν κατάφεραν να περάσουν στις σχολές προτίμησης τους. Δεν πρέπει να απογοητεύονται, χάθηκε μια μάχη αλλά όχι ο πόλεμος, η ζωή είναι γεμάτη ευκαιρίες και παραδείγματα επιτυχημένων επιχειρηματιών που δεν σπούδασαν αλλά έχτισαν «Αυτοκρατορίες» . Αρκεί είναι σε εγρήγορση να αντιληφθούν και να αξιοποιήσουν τις ευκαιρίες. Να θυμούνται πως το πτυχίο δεν εξασφαλίζει την επαγγελματική επιτυχία.\nΚαλή πρόοδο και καλή σταδιοδρομία σε όλους!\n← Αναρτήθηκαν τα εκκαθαριστικά ΕΝΦΙΑ για 7,3 εκατ. ιδιοκτήτες. Πως να τα εκτυπώσετε\nΉρθε η ώρα για το μεγάλο Χασαποσέρβικο που θα φέρει το “βραβείο Γκίνες” στη Νέα Κίο (VIDEO) →\nΕπερώτηση Νικολάκου για τα προγράμματα κατάρτισης στο Περιφερειακό Συμβούλιο Πελοποννήσου\nΥγειονομικό υλικό από την Π.Ε. Αργολίδας στις Δικαστικές Φυλακές Ναυπλίου


Τοday in Chemistry (5 Ιανουαρίου) – Never Lick The Spoon\nΤοday in Chemistry (5 Ιανουαρίου)\nDate: 06/01/2013Author: Double D 0 Σχόλια\tΣαν σήμερα 5 Ιανουαρίου στη Χημεία (λόγω τεχνικών προβλημάτων το ποστάρω σήμερα):\n1981 – Πεθαίνει ο Harold Clayton Urey\nΟ Urey ήταν φυσικοχημικός με πολύ σημαντικό έργο . Συγκεκριμένα, έπαιξε μεγάλο ρόλο στην ανάπτυξη και το σχεδιασμό της ατομικής βόμβας. Επίσης συνέβαλε με τη θεωρία του ως προς την προέλευση της ζωής, δείχνοντας ότι από ανόργανα υλικά μπορούν να συντεθούν οργανικές ενώσεις, όπως αμινοξέα και σάκχαρα (πείραμα Miller – Urey).\nΗ έρευνα που του έδωσε το Nobel Χημείας (1934), ήταν πάνω στα ισότοπα. Ο Urey κατάφερε να απομονώσει το Δευτέριο.\nΤο δευτέριο είναι ένα ισότοπο του Υδρογόνου, που περιέχει 1 πρωτόνιο αλλά και 1 νετρόνιο (το υδρογόνο περιέχει μόνο 1 πρωτόνιο, γι’αυτό και ονομάζεται και πρώτιο). Συμβολίζεται με 2H ή D. Από όλο το υδρογόνο που υπάρχει φυσικά στον πλανήτη, το δευτέριο εμφανίζεται μόλις σε ποσοστό 0.0156%!\nΥδρογόνο και Δευτέριο\nΌπως εύκολα καταλαβαίνει κανείς, το δευτέριο είναι πολύ βαρύτερο στοιχείο από το υδρογόνο. Γι’αυτό και η αντίστοιχη του H2O ένωση, δηλαδή το D2O, ονομάστηκε βαρύ ύδωρ, και η ύπαρξή του προτάθηκε από τον Urey το 1931.\nΟ Urey πέθανε στις 5 Ιανουαρίου του 1981, σε ηλικία 87 ετών.\nchemistrydeuteriumharold clayton ureyσαν σημεραχημειαδευτεριοsciencetoday in chemistry\nΠροηγούμενο Previous post: Today in Chemistry (4 Ιανουαρίου)Επόμενο Next post: Today in Chemistry (6 Ιανουαρίου)


2H O 2H O O ΕΡΓΑΣΤΗΡΙΑΚΑ ΚΕΝΤΡΑ ΦΥΣΙΚΩΝ ΕΠΙΣΤΗΜΩΝ ΝΕΑΣ ΙΩΝΙΑΣ - ΧΑΛΑΝΔΡΙΟΥ - PDF\nDownload "2H O 2H O O ΕΡΓΑΣΤΗΡΙΑΚΑ ΚΕΝΤΡΑ ΦΥΣΙΚΩΝ ΕΠΙΣΤΗΜΩΝ ΝΕΑΣ ΙΩΝΙΑΣ - ΧΑΛΑΝΔΡΙΟΥ"\n1 ΕΡΓΑΣΤΗΡΙΑΚΑ ΚΕΝΤΡΑ ΦΥΣΙΚΩΝ ΕΠΙΣΤΗΜΩΝ ΝΕΑΣ ΙΩΝΙΑΣ - ΧΑΛΑΝΔΡΙΟΥ Ευρωπαϊκή Ολυμπιάδα Φυσικών Επιστημών Τοπικός διαγωνισμός στη Βιολογία Σχολείο: Ονόματα των μαθητών της ομάδας: 1) 2) 3) Εισαγωγή Όλες οι χημικές αντιδράσεις που συμβαίνουν στα κύτταρα των οργανισμών, πρέπει να γίνονται πολύ γρήγορα προκειμένου τα κύτταρα να προσαρμόζονται σε αλλαγές του περιβάλλοντος και έτσι να επιβιώνουν. Αυτό επιτυγχάνεται με τα ένζυμα που καταλύουνεπιταχύνουν τις χημικές αντιδράσεις του μεταβολισμού. Τα ένζυμα είναι πρωτεΐνες. Τα ένζυμα, όπως όλες οι πρωτεΐνες, είναι ευαίσθητα σε μεταβολές της θερμοκρασίας και του ph. Έτσι, χάνουν τη λειτουργικότητα τους διότι αλλάζει το σχήμα του μορίου τους στο χώρο (μετουσίωση). Εκτός από τις μεταβολές της θερμοκρασίας και τις μεταβολές του ph, η δράση των ενζύμων επηρεάζεται και από άλλους παράγοντες όπως η συγκέντρωση των αντιδρώντων ή η συγκέντρωση του ενζύμου. Το ένζυμο το οποίο θα μελετήσετε σε αυτήν την εργαστηριακή δραστηριότητα ονομάζεται καταλάση. Βρίσκεται στα κύτταρα των φυτικών και των ζωικών οργανισμών. Παίζει σημαντικό ρόλο στην προστασία των κυττάρων. Ο ρόλος του είναι να διασπά πολύ γρήγορα, τοξικά παραπροϊόντα του μεταβολισμού των κυττάρων. Ένα μόριο καταλάσης μπορεί να διασπάσει 4x10 7 μόρια H 2 O 2 σε 1 sec! Το H 2 O 2 (υπεροξείδιο του υδρογόνου) είναι παραπροϊόν του μεταβολισμού των κυττάρων, τοξικό για τα κύτταρα. Η παρουσία της καταλάσης συμβάλλει στη γρήγορη οξείδωση διάσπασή του Η 2 Ο 2 σε O 2 και H 2 O, που είναι ακίνδυνα για τα κύτταρα, σύμφωνα με τη χημική εξίσωση: 2H O 2H O O ά\n2 Η δράση της καταλάσης γίνεται αντιληπτή με την παραγωγή φυσαλίδων οξυγόνου. Η ταχύτητα παραγωγής οξυγόνου μπορεί να μεταβληθεί εάν αλλάξει κάποιος παράγοντας όπως η θερμοκρασία. Το πόσο γρήγορα ανεβαίνει ο χάρτινος δίσκος στην επιφάνεια είναι ένα ενδεικτικό μέτρο της ταχύτητας παραγωγής οξυγόνου με την μορφή φυσαλίδων. Στόχοι της εργαστηριακής άσκησης Μελέτη της επίδρασης της θερμοκρασίας στη δράση της καταλάσης. Καταγραφή και επεξεργασία αποτελεσμάτων. Σχεδίαση γραφήματος. Μικροσκοπική παρατήρηση και απεικόνιση υλικού γλυκοπατάτας. Απαιτούμενα υλικά Μικροσκόπιο-κασετίνα μικροσκοπίας-αντικειμενοφόροι-καλυπτρίδες Στήριγμα δοκιμαστικών σωλήνων με 5 δοκιμαστικούς σωλήνες Αποσταγμένο νερό Θερμόμετρο Ξύλινα ραβδάκια Ποτήρι ζέσης Πλαστικό μπουκάλι με H 2 O 2 1% Πατάτα και γλυκοπατάτα Μικρός χάρακας Χρονόμετρο Φίλτρο καφέ-μικροί χάρτινοι δίσκοι Μαρκαδόρος Διεξαγωγή πειράματος Αποφύγετε να έρθει σε επαφή με τα μάτια και τα χέρια σας το υπεροξείδιο του υδρογόνου. Στον πάγκο, στο κέντρο του εργαστηρίου, βρίσκονται: -ποτήρι ζέσης με τριμμένη πατάτα. -(Α) ποτήρι ζέσης με πάγο -(Β) ποτήρι ζέσης με νερό σε θερμοκρασία περιβάλλοντος -(Γ) ποτήρι ζέσης με νερό σε θερμοκρασία περίπου 30 0 C -υδατόλουτρο με θερμό νερό 50 0 C. -θερμόμετρα. 1 η δραστηριότητα: προετοιμασία υλικών 1. Ονομάστε τους δοκιμαστικούς σωλήνες από το 1έως το Σε κάθε δοκιμαστικό σωλήνα σημειώστε μία οριζόντια γραμμή με το μαρκαδόρο 5 cm από τη βάση του. 3. Σε ένα δοκιμαστικό σωλήνα που τον ονομάζετε 1, προσθέστε 10 σταγόνες αποσταγμένο νερό, ένα χάρτινο δίσκο και H 2 O 2 μέχρι τη γραμμή του μαρκαδόρου. Φροντίστε ο δίσκος να φτάσει στον πυθμένα του σωλήνα. Αφήστε τον στο στήριγμα. 4. Σε όλους τους δοκιμαστικούς σωλήνες εκτός από τον 1, προσθέστε περίπου 10 σταγόνες διαλύματος από το ποτήρι ζέσης με την πολτοποιημένη πατάτα.\n3 2 η δραστηριότητα: μελέτη της επίδρασης της θερμοκρασίας στη δράση της καταλάσης που περιέχεται στα κύτταρα της πατάτας. 1. Τοποθετήστε τον δοκιμαστικό σωλήνα 2 στο ποτήρι ζέσης (Α), με τα παγάκια, και αφήστε τον για 4 min. 2. Μετρήστε και καταγράψτε τη θερμοκρασία του νερού με τον πάγο. 3. Με τη βοήθεια της λαβίδας, πάρτε ένα δίσκο από διηθητικό χαρτί και με το καλαμάκι σπρώξτε, εάν χρειαστεί, μέχρι να φτάσει στο κάτω μέρος του δοκιμαστικού σωλήνα. 4. Προσθέστε υπεροξείδιο του υδρογόνου, με προσοχή, μέχρι τη γραμμή που έχετε σχεδιάσει. [Αν ο χάρτινος δίσκος ανέβει πριν αρχίσετε τη χρονομέτρηση, σπρώξτε τον στον πυθμένα του σωλήνα, με το ξύλινο καλαμάκι] 5. Αμέσως, με τη βοήθεια του χρονομέτρου, μετρήστε το χρόνο που θα χρειαστεί ο χάρτινος δίσκος να ανέβει μέχρι την επιφάνεια. 6. Τοποθετήστε το σωλήνα 3 στο ποτήρι ζέσης (Β). Μετά από 4 min, μετρήστε και καταγράψτε τη θερμοκρασία του νερού στο ποτήρι ζέσης Β (αυτή θεωρείται θερμοκρασία περιβάλλοντος). 7. Ακολουθήστε τα βήματα Τοποθετήστε το σωλήνα 4 στο ποτήρι (Γ). Μετά από 4 min, μετρήστε και καταγράψτε τη θερμοκρασία του νερού στο ποτήρι ζέσης Γ και ακολουθήστε τα βήματα Τοποθετήστε το σωλήνα 5 στο υδατόλουτρο (θερμό νερό). Μετά από 4 min, μετρήστε και καταγράψτε τη θερμοκρασία του νερού στο υδατόλουτρο. 10. Ακολουθήστε τα βήματα Συμπληρώστε τον πίνακα Α. Πίνακας Α (πατάτα) Δοκ.σωλήνας θ 0 C Χρόνος (sec) 3 η δραστηριότητα: δημιουργία διαγράμματος. Στο παρακάτω διάγραμμα, στον άξονα των x τοποθετήστε τις θερμοκρασίες από τον πίνακα Α, επιλέγοντας κατάλληλη κλίμακα. Στον άξονα των y τοποθετήστε τους χρόνους που είναι καταγραμμένοι στον πίνακα Α, επιλέγοντας κατάλληλη κλίμακα. Σημειώστε τα πειραματικά σημεία θερμοκρασίας - χρόνου. Ενώστε τα διαδοχικά σημεία με ευθύγραμμα τμήματα.\n4 4 η δραστηριότητα: μελέτη, παρατήρηση και απεικόνιση μικροσκοπικών παρασκευασμάτων. Σημείωση: Η ανίχνευση του αμύλου γίνεται με τη χρήση Lugol, που βάφει το παρασκεύασμα με ιώδες χρώμα. 1. Ετοιμάστε δυο παρασκευάσματα με υλικό από την τριμμένη γλυκοπατάτα. 2. Στο ένα προσθέστε Lugol και παρατηρήστε με το μικροσκόπιο. 3. Παρατηρήστε με το μικροσκόπιο, το δεύτερο παρασκεύασμα χωρίς να προσθέσετε χρωστική. 4. Απεικονίστε το δεύτερο παρασκεύασμα. Ερωτήσεις 1. Συμπεραίνουμε ότι η καταλάση περιέχεται στο φυτικό ιστό διότι: α. Ο χρόνος ανάδυσης του χάρτινου δίσκου μεταβάλλεται. β. Στο σωλήνα 1 ο δίσκος δεν φτάνει ποτέ στην επιφάνεια. γ. Παράγονται φυσαλίδες σε όλους τους σωλήνες. δ. Δεν παρατηρείται καμία μεταβολή σε κανένα σωλήνα.\n5 2. Εάν χρησιμοποιούσαμε υλικό από βραστή πατάτα: α. Ο χάρτινος δίσκος θα ανέβει στην επιφάνεια πολύ γρήγορα. β. Ο χάρτινος δίσκος θα ανέβει πάρα πολύ αργά. γ. Ο χάρτινος δίσκος δεν θα φτάσει ποτέ στην επιφάνεια. δ. Θα παραχθούν φυσαλίδες. 3. Από την επεξεργασία των αποτελεσμάτων σας, να προσδιορίσετε την ευνοϊκότερη θερμοκρασία για τη δράση της καταλάσης και να δικαιολογήσετε την απάντησή σας. 4. Γιατί προσθέσατε χρωστική σε ένα από τα παρασκευάσματα της γλυκοπατάτας; Ενδεικτική βιβλιογραφία\n6 ΕΚΦΕ ΝΕΑΣ ΙΩΝΙΑΣ ΕΚΦΕ ΧΑΛΑΝΔΡΙΟΥ ΑΞΙΟΛΟΓΗΣΗ ΤΟΠΙΚΟΥ ΒΙΟΛΟΓΙΑΣ Α. Δραστηριότητες 1 η & 2 η Ομάδες 1 η 2 η 3η 4η 5η 6η 7η 8 η 9 η 10 η 11 η Ακρίβεια στην εφαρμογή οδηγιών (10) Λήψη θερμοκρασίας Χρονομέτρηση (20) Καταγραφή-συμπλήρωση πίνακα Δραστηριότητα 3 η & 4 η Ομάδες 1 η 2 η 3 η 4 η 5 η 6 η 7 η 8 η 9 η 10 η 11 η Σχεδιασμός γραφήματος (10) Σχεδιασμός μικροσκοπικού παρ. (10) Β. Ερωτήσεις : (50) 1 η Ερώτηση: 10 2 η Ερώτηση: 10 3 η Ερώτηση: 15 4 η Ερώτηση: 15


Kindergarten Art Class: ΒΙΤΡΩ\nΑναρτήθηκε από Nina στις 10:17 μ.μ.\nΓιώτα Κουφοβασίλη 6 Δεκεμβρίου 2013 - 9:16 μ.μ.\nΦανταστικά και πολύ πρωτότυπα τα βιτρώ σας!!!\nNina 7 Δεκεμβρίου 2013 - 1:34 μ.μ.\nΕυχαριστώ Γιώτα! Καλό Σ.Κ\nΚΑΤΕΡΙΝΑ ΠΑΠΑΕΥΘΥΜΙΟΥ 8 Δεκεμβρίου 2013 - 12:51 μ.μ.\nκαταπληκτικά και μοναδικά τα βιτρό !!!\nNina 9 Δεκεμβρίου 2013 - 9:23 μ.μ.\nΣ'ευχαριστώ πολύ Κατερίνα !\nkokkini ksilompogia 15 Δεκεμβρίου 2013 - 11:06 μ.μ.\nNina 16 Δεκεμβρίου 2013 - 8:45 μ.μ.\nΕυχαριστώ πολύ!Χαίρομαι που σας άρεσαν.


Brexit: Συνεχίζεται «το θέατρο του παραλόγου» | Euronews\nΑπό Theodora Iliadi • ανανεώθηκε πριν: 20/10/2019\nΤο Λονδίνο περιμένει τις Βρυξέλλες, οι Βρυξέλλες περιμένουν το Λονδίνο και το θέατρο του παραλόγου για το Brexit καλά κρατεί.\nΠαρά την κοινοβουλευτική ήττα που υπέστη ο Μπόρις Τζόνσον το Σάββατο με την Βουλή να ξεκαθαρίζει ότι ακόμα και να περάσει η συμφωνία, θα πρέπει να ζητήσει παράταση του Brexit μέχρι να ολοκληρωθεί η νομοθεσία για την αποχώρηση και από τα δύο σώματα της Βουλής, ο ίδιος φαίνεται να μην εγκαταλείπει.\nΟ Βρετανός πρωθυπουργός έστειλε στην ΕΕ δύο επιστολές. Στην πρώτη η οποία είναι ανυπόγραφη ζητά παράταση της διαδικασίας, ενώ σε μια δεύτερη την οποία και υπέγραψε κατέστησε σαφές ότι διαφωνεί με την παράταση.\n«Συμπεριφέρεται σαν παιδί. Ο νόμος είναι απολύτως σαφής. Έπρεπε να είχε υπογράψει μια επιστολή βάσει του νόμου. Φέρεται σαν παιδί. Και αν, που δεν νομίζω ότι θα συμβεί, αλλά αν αποχωρήσουμε εξαιτίας αυτού που έκανε με τις επιστολές, σε 11 μέρες δεν έχουμε συμφωνία θα έχει την πλήρη και προσωπική ευθύνη για αυτό» δήλωσε ο σκιώδης υπουργός για το Brexit, Κιρ Στάρμερ.\n«Θα αποχωρήσουμε στις 31 Οκτωβρίου. Έχουμε τα μέσα και την ικανότητα για να το κάνουμε. Και οι όσοι, γιατί όπως γνωρίζετε χθες κάποιοι ψήφισαν κατά της εξόδου, το έκαναν μόνο για να προσπαθήσουν να εμποδίσουν τη διαδικασία και να την παρατείνουν. Πραγματικά πιστεύω ότι η διάθεση της χώρας είναι σαφής και η αποφασιστικότητα του πρωθυπουργού είναι απόλυτη και τον στηρίζω σε αυτό. Πρέπει να αποχωρήσουμε στις 31 Οκτωβρίου» δήλωσε ο Μάικλ Γκοόυβ, μέλος του υπουργικού συμβουλίου.\nΚατά τη διάρκεια της ψηφοφορίας στη Βουλή των Κοινοτήτων εκατοντάδες χιλιάδες Βρετανοί συγκεντρώθηκαν στο Λονδίνο ζητώντας τη διεξαγωγή νέου δημοψηφίσματος.\nΜάλιστα όταν έγινε γνωστό ότι η Βουλή των Κοινοτήτων ψήφισε υπέρ της παράτασης ξέσπασαν σε πανηγυρισμούς.


Με ποιον είμαστε; Με Τραμπ ή με Μπάιντεν; 4 κορυφαίοι καθηγητές-διεθνολόγοι αναλύουν - Pelop.gr\nΜε ποιον είμαστε; Με Τραμπ ή με Μπάιντεν; 4 κορυφαίοι καθηγητές-διεθνολόγοι αναλύουν\nΗ εκλογή του επόμενου προέδρου των Ηνωμένων Πολιτειών της Αμερικής θα έχει, άραγε, επίπτωση στα ελληνικά συμφέροντα;\nΠοιος μεταξύ των Ντόναλντ Τραμπ και Τζο Μπάιντεν είναι πιο κοντά στα συμφέροντα της Ελλάδας;\nΓια να το πούμε ακόμα πιο λιανά - έτσι όπως θέσαμε το ερώτημα και στους εκλεκτούς καλεσμένους μας:\nΜε ποιον είμαστε εμείς ως Ελλάδα; Με τον Τραμπ ή με τον Μπάιντεν; Ή μήπως επί της ουσίας δεν θ' αλλάξει κάτι ιδιαίτερα είτε επανεκλεγεί ο πρώτος ή εκλεγεί ο δεύτερος;\nΔ. ΣΤΑΘΑΚΟΠΟΥΛΟΣ: «Τον μόσχο τον σιτευτό...»\n«Σ' έναν ιδανικό κόσμο, οι προεδρικές εκλογές των ΗΠΑ θα ήταν εσωτερικό θέμα της χώρας. Στον πραγματικό κόσμο των επιρροών και συμφερόντων, έχουν παγκόσμιο αντίκτυπο. Ειδικά στην Ελλάδα αντιμετωπίζονται διαχρονικά σαν προάγγελος του μέλλοντος της χώρας μας. Συμφέρει την Ελλάδα επανεκλογή του νυν προέδρου, ή εκλογή του ανθυποψηφίου του; Η πολιτική των ΗΠΑ καθορίζεται δεκαετίες πριν εκδηλωθεί δημοσίως, από το βαθύ κράτος deep state και συνήθως επικυρώνεται αργότερα νομοθετικά από το κογκρέσο. Ο εκάστοτε πρόεδρος μάλλον είναι δέσμιος. Ο πρόεδρος Τράμπ καταφανώς έχει αυτονομηθεί από την πεπατημένη. Η Ελλάδα δεν έχει βλαφτεί ακόμα, παρότι υπάρχει προσωπική σχέση μεταξύ των προέδρων ΗΠΑ - Τουρκίας. Ο Μπάιντεν είναι αχαρτογράφητος/ terra incognita. Λογικά θα ακολουθήσει το κογκρέσο και δεν θα αυτονομηθεί όπως ο Τράμπ. Θα αλλάξει κάτι για την Ελλάδα στο άμεσο μέλλον; Νομίζω όχι. Δυστυχώς ισχύει η παραβολή του ασώτου, όπου ο πατέρας (ΗΠΑ -ΝΑΤΟ) θυσίασε τον μόσχο τον σιτευτό για τον άσωτο υιό που επέστρεψε (λέγε Τουρκία) και όχι για το καλό και δεδομένο παιδί (λέγε Ελλάδα). Δυστυχώς στο διεθνές ισοζύγιο συμφερόντων, ο ''επιτήδειος ουδέτερος - Τουρκία'' θα είναι πάντα κερδισμένη έναντι της χώρας μας».\n* Ο Δημήτρης Σταθακόπουλος είναι διδάκτωρ του Παντείου Πανεπιστημίου, Οθωμανολόγος- Τουρκολόγος, συνεργάτης του Εργαστηρίου Τουρκικών και Ευρασιατικών Μελετών του Πανεπιστημίου Πειραιά.\nΣΩΤ. ΣΕΡΜΠΟΣ: «Η αξιοπιστία της ναυαρχίδας»\n«Αυτό που συμφέρει την Ελλάδα ευθυγραμμίζεται μ' εκείνο που θα ωφελήσει την ευρωατλαντική κοινότητα αξιών και συμφερόντων. Η οποία, παρά την ορατή υποχώρηση της, παραμένει ο θεμέλιος λίθος του δυτικού μοντέλου φιλελεύθερης δημοκρατίας. Προκειμένου να σφυρηλατηθεί ένας μετασχηματισμένος και κυρίως συγχρονισμένος συνεταιρισμός. Περισσότερο ώριμος και παγκόσμιος στο βεληνεκές του. Αποτελεσματικότερα ισορροπημένος στην κατανομή των βαρών του. Σαφέστερα τοποθετημένος και στραμμένος στο μέλλον για να αντιμετωπίσει την ανάδυση ενός νέου κόσμου που με ορμή πλησιάζει. Μεταξύ άλλων δυνάμεων, εκεί περιλαμβάνεται και η σύγχρονη Τουρκία. Πέρα και πάνω από όλα - κατά τη διάρκεια της τελευταίας τετραετίας - είναι η αξιοπιστία της ναυαρχίδας της Δύσης έναντι εταίρων, συμμάχων και ανταγωνιστών που έχει κατρακυλήσει σε ιστορικό χαμηλό. Η επιστροφή των Δημοκρατικών στο Λευκό Οίκο δημιουργεί ευνοϊκές προϋποθέσεις προκειμένου η ζημιά που επήλθε να παραμείνει αναστρέψιμη. Και πάλι όμως, τίποτα δεν θα είναι όπως παλιά».\n* Ο Σωτήρης Σέρμπος είναι αναπληρωτής Καθηγητής Διεθνούς Πολιτικής στο Δημοκρίτειο Πανεπιστήμιο Θράκης και ερευνητής στο ΕΛΙΑΜΕΠ.\nΑΦ. ΛΑΓΓΙΔΗΣ: «Ναι μεν αλλά…»\n«Η προεδρία Τραμπ απεδείχθη σε ό,τι αφορά την στάση της έναντι της Τουρκίας και κυρίως του ιδίου του προέδρου Ερντογαν, τουλάχιστον αναποτελεσματική, καθόσον η κατ' ουσίαν κατευναστική προσέγγιση των σχέσεων με μια καθ' όλα αναθεωρητική δύναμη παρήγαγε αρνητικά αποτελέσματα.\nΔεν θα πρέπει να μας διαφεύγει το δεδομένο, ότι οι υποψήφιοι για την προεδρία παραδοσιακά εξαγγέλλουν πολύ πιο προωθημένες θέσεις στην εξωτερική πολιτική από αυτές που τελικά υιοθετούν όταν αναλάβουν την εξουσία. Ούτε επίσης το γεγονός πως στην περίπτωση Μπάιντεν, η ικανότητα του να διαχειρίζεται με προσωπικές παρεμβάσεις, παρακάμπτοντας το κατεστημένο (establishment, συμπεριλαμβανομένων και των lobbies) στις διεθνείς σχέσεις των ΗΠΑ, είναι το μέγα ζητούμενο.\nΣτο ερώτημα λοιπόν που προκύπτει, αν η Ελλάδα θα «αναπνεύσει» περισσότερο ελεύθερα με μια ενδεχόμενη προεδρία Μπάιντεν, η απάντηση θα πρέπει να είναι «Ναι μεν…αλλά».\n* Ο Αφεντούλης Λαγγίδης είναι Διδάκτωρ Διεθνών Σχέσεων στο Πάντειο Πανεπιστήμιο, Διευθυντής ερευνών στο Κέντρο Ανατολικών Σπουδών.\nΜ. ΕΥΘΥΜΙΟΠΟΥΛΟΣ: «Μόνο η τακτική αλλάζει…»\n«Η πολιτική των ΗΠΑ είναι και ήταν σταθερή σε θέματα εξωτερικής πολιτικής. Ωστόσο τα τελευταία χρόνια παρατηρείται μια σταθερή στρατηγική αναδόμηση τόσο σε θέματα εξωτερικής πολιτικής όσο και αμυντικής πολιτικής. Η τακτική προσέγγιση θεμάτων έχει αλλάξει. Οχι ο στρατηγικός ρόλος και σημασία των ΗΠΑ. Ο πρόεδρος Τράμπ θα ήθελε να δει περισσότερη εμπλοκή περιφερειακών δυνάμεων μαζί με τις ΗΠΑ. Ο αντιπρόεδρος Μπάιντεν θα ήθελε να δει περισσότερες πολιτικές πρωτοβουλίες, διπλωματικής και στρατιωτικής συμμετοχής χωρών με την «υπογραφή των ΗΠΑ». Οπως ανέφερα, η τακτική αλλάζει, όχι η στρατηγική. Εξάλλου θα ανακοινωθεί νέα σε τακτικό επίπεδο στρατηγική, επιχειρησιακά και αναθεωρητική. Αυτό που μας συμφέρει είναι Ελλάδα και Κύπρος να αδράξουν την ευκαιρία των γεωπολιτικών αλλαγών περιφερειακά και παγκοσμίως. Να εξελιχθούμε σε στρατηγικό εταίρο με τις ΗΠΑ, σε μακροχρόνιο ορίζοντα, ανεξαρτήτου εκλογής, δεδομένου πως συμμαχίες αλλάζουν. Νέες διαμορφώνονται. Ως Ελληνες πρέπει στις συμμαχίες αυτές να έχουμε καθοριστικό ρόλο (συμμετοχής και εμπλοκής)».\n* Ο Δρ. Μάριος-Παναγιώτης Ευθυμιόπουλος είναι αναπληρωτής Καθηγητής Διεθνούς Ασφάλειας και Στρατηγικής στο Αμερικανικό Πανεπιστήμιο των Εμιράτων, στο Ντουμπάι.\n[χθες 12:05] Βρούτσης: «Καμία αλλαγή σε όρια...


Μουντιάλ 2018: Το απίθανο ταξίδι ενός οδοντοτεχνίτη για να δει την εθνική του ομάδα - Newsbomb - Ειδησεις\nΠΟΔΟΣΦΑΙΡΟ 14/07/2018 04:34\nΜουντιάλ 2018: Το απίθανο ταξίδι ενός οδοντοτεχνίτη για να δει την εθνική του ομάδα\nΜουντιάλ 2018 | Ειδήσεις: Ο οπαδός της Κροατίας, Ντουμπράβκο Φλέγκαρ, ήθελε τόσο πολύ να υποστηρίξει την ομάδα του στο Παγκόσμιο Κύπελλο που προσπάθησε να μεταβεί οδικώς στη Ρωσία. Μόνο, που αναγκάστηκε να επιστρέψει πίσω όταν επιχείρησε να διασχίσει την Κριμαία.\nΩς εκ τούτου έχασε τον προημιτελικό με την Ρωσία στις 7 Ιουλίου, αλλά η επιτυχημένη πορεία της «Χρβάτσκα» προς τον τελικό εναντίον της Γαλλίας, του έδωσε τη δυνατότητα να αναθεωρήσει τα ταξιδιωτικά του πλάνα και τελικά κατάφερε να φτάσει στον προορισμό του.\nΟ 51ρονος οδοντοτεχνίτης και τρεις φίλοι ξεκίνησαν το ταξίδι των 2.000 χιλιομέτρων οδηγώντας ένα τροχόσπιτο, με την ελπίδα ότι θα προλάβουν τον προημιτελικό εναντίον της Ρωσίας στο θέρετρο της Μαύρης Θάλασσας, Σότσι.\nΑλλά αφού διέσχισαν την Ουγγαρία, την Ρουμανία, την Μολδαβία και την αποσχισθείσα επαρχία της Τρανσντνιέτρια, που κανένας τους δεν είχε ακούσει, οδήγησαν προς την νότια Ουκρανία έως ότου πληροφορηθούν ότι δεν μπορούσαν να συνεχίσουν το ταξίδι του στην χερσόνησο της Κριμαίας, καθώς οι Ουκρανοί έχουν αποκλείσει την πρόσβαση σε αυτή.\nΈτσι έχασαν τον αγώνα με τους «οικοδεσπότες». Η διέλευση της χερσονήσου, η οποία έχει ενσωματωθεί ολοκληρωτικά στην Ρωσία, αποτελεί μία σύνθετη διαδικασία που απαιτεί προηγουμένως άδεια από το Κίεβο και την Μόσχα.\n«Δεν το γνωρίζαμε αυτό», τόνισε ο Φλέγκαρ και συνέχισε: «Πήρε περίπου 3 ημέρες. Ο δρόμος είναι απαίσιος». Η μόνη εναλλακτική διαδρομή για αυτούς ήταν η οδήγηση στην ανατολική πόλη της Ουκρανίας, Χάρκοβο, βόρεια των ελεγχόμενων από τις επαναστατημένες περιοχές και στη συνέχεια οδήγηση νότια, μέσω Ρωσίας. Αλλά οι μεγάλες αποστάσεις δεν τους επέτρεψαν να βρεθούν στην ώρα τους.\nΑντάλλαξαν τα εισιτήρια του προημιτελικού με αυτά του ημιτελικού, ποντάροντας σε νίκη της Κροατίας εναντίον των Ρώσων και οδήγησαν πίσω σε αυτό που ο Φλέγκαρ ονόμασε «ταξίδι των 4.000 χιλιομέτρων».\nΈκλεισαν πτήση προς την Μόσχα για να παρακολουθήσουν την ομάδα τους να νικά την Αγγλία με 2-1 στον δεύτερο χρονικά ημιτελικό (11/07) και παρέμειναν στη ρωσική πρωτεύουσα με την ελπίδα ότι θα βρουν εισιτήρια για το μεγάλο τελικό της Κυριακής εναντίον της Γαλλίας.\nΤην Παρασκευή (13/07), ο Φλέγκαρ γευμάτισε με τους τρεις φίλους του σε ένα δημοφιλή πεζόδρομο γεμάτο με οπαδούς, με την επιγραφή στο κοκκινόασπρο καπέλο του που έγραφε «Need tickets, χρειάζονται εισιτήρια».\nΑλλά οι τιμέες ήταν... εξωπραγματικές, αν και ο Φλέγκαρ είπε πως ελπίζει ότι στο τέλος θα βρουν τα «μαγικά χαρτάκια» σε δίκαιη τιμή. «Είναι πανάκριβα αυτή τη στιγμή. Ζητούν 2.000 δολάρια, είναι πάρα πολλά», είπε ο Κροάτης οδοντοτεχνίτης στο Reuters και πρόσθεσε: «Είναι υπερβολικό, για εμάς τους τέσσερις μιλάμε για 8.000 δολάρια. Με τόσα χρήματα θα μπορούσαμε να αγοράσουμε αυτοκίνητο».


Τέσσερις χαρακτήρες που το Game of Thrones άφησε απ’ έξω! | Game Of Thrones GR Fans\nΑρχική σελίδα Θεωρίες-Σπόιλερ Τέσσερις χαρακτήρες που το Game of Thrones άφησε απ’ έξω!\nΤέσσερις χαρακτήρες που το Game of Thrones άφησε απ’ έξω!\nΚαθώς το φινάλε κοντοζυγώνει έχει καταστεί σαφές ότι κάποιοι χαρακτήρες από τα βιβλία δεν πρόκειται να περάσουν στην οθόνη. Είναι κάτι ευρέως γνωστό παρόλο που οι παραγωγοί δεν έχουν δώσει ξεκάθαρη απάντηση για τις μελλοντικές σεζόν.\nΟι παρακάτω χαρακτήρες είναι σχεδόν βέβαιο ότι δεν θα φανούν στις οθόνες σας. Σε όσους δεν αρέσουν τα σπόιλερ καλό θα ήταν να μην συνεχίσουν την ανάγνωση. Οποιοσδήποτε από τους παρακάτω χαρακτήρες θα μπορούσε να εισαχθεί στη σειρά οποιαδήποτε στιγμή και κατά κάποιο τρόπο τίποτα δεν είναι αβέβαιο. Παρακαλώ αφήστε τα σχόλια σας στο θέμα εδώ και όχι στο facebook.\nΣτα βιβλία η παρέα της Dany και των συμβούλων αυξάνεται σημαντικά καθώς ο στρατός άσπιλων κερδίζει το Slaver’s Bay. Δεν είναι μόνο ο Daario, ο Σερ Barristan και ο Σερ Jorah αλλά και ο Strong Belwas, ίσως το πιο διασκεδαστικό μέλος της συμβουλευτικής ομάδας. Πρώην σκλάβος από το Meereen που στέλνεται από τον Illyio Mopatis ώστε να την υποστηρίξει στο ταξίδι της. Αρχικά τον συναντάμε στα βιβλία ως σύντροφο του Barristan Selmy στην Qarth. Περιγράφεται ως άντρας με λαμπερό φαλακρό κεφάλι, τεράστιο στήθος και τεράστια κοιλιά. Είναι ευνούχος όπως οι Άσπιλοι και έχει ένα μεγάλο σπαθί σε στιλ arakh (κυρτή λεπίδα) και στη μάχη δεν έχει νικηθεί ποτέ. Για διασκέδαση, αφήνει τους αντιπάλους τους να τον τραυματίσουν / κόψουν μια φορά πριν τους σκοτώσει. Χρησιμοποιεί τα σημάδια του για να πείσει την Dany για την ανδρεία του. Ο Belwas θα ήταν πραγματικά διασκεδαστικός στη σειρά. Μεγαλόσωμος, δυνατός και πομπώδης, κάτι που θα πρόσθετε λίγο πιπέρι στην ιστορία. Ο χαρακτήρας του έχει δώσει στοιχεία στους Daario και Grey Worm αλλά παραμένει πιθανό να τον δούμε στην συνέχεια.\nΈνας χαρακτήρας που έπρεπε να έχουν δείξει είτε κατά τη διάρκεια του ταξιδιού των Sam και Gilly ή κατά τη διάρκεια του ταξιδιού του Bran. Ένας μυστηριώδης τύπος που ντύνεται με τους μαύρους μανδύες της Νυχτερινής Φρουράς και κυκλοφορεί με μια τεράστια άλκη. Η ταυτότητά του παραμένει μυστική κρύβοντας το προσωπό του πίσω από ένα μαντήλι αλλά τα υπόλοιπα χαρακτηριστικά του προδίδουν ότι είναι νεκρός, ακριβώς όπως ένας walker. Μόνο που τα μάτια του είναι μαύρα και μπορεί να μιλήσει. Είναι ένα χρήσιμο κομμάτι για τον Bran αλλά και τον Sam, προσπαθώντας μαζί με το Κοράκι με τα τρία μάτια να φέρει τον Bran στον τελικό προορισμό του κάτω από το δέντρο weirwood. Είναι σαφές ότι ο Dan Weiss και ο David Benioff ήταν πολύ προσεκτικοί σχετικά με την εισαγωγή διαφόρων μαγικών στοιχείων της ιστορίας.\nΣτα βιβλία ο πρίγκιπας Doran Martell έχει δύο γιους και μία κόρη. Η Arianne είναι η μεγαλύτερη και κληρονόμος του βασιλείου. Στην σειρά ο μέχρι τώρα ρόλος της έχει δοθεί στην Ellaria Sand που καταστρώνει το σχέδιο για να χτυπήσει την Cersei μέσω της Myrcella (σε απάντηση στο θάνατο του Oberyn) ξεκινώντας τελικά πόλεμο μεταξύ Lannister και Martell. Στα βιβλία το σχέδιο είναι παρόμοιο, αν και όχι τόσο κακεντρεχή και οδηγείται σχεδόν εξ ολοκλήρου από την Arianne και τα ξαδέλφια της, τις Sand snakes. Ο λόγος που λείπει από την σειρά, εκτός από την ακρως σεξουαλική εμφάνιση της, είναι αυτό το κάτι που κάνει το Dorne διαφορετικό μιας και αποτελεί την διάδοχο. Η σειρά δείχνει τον Trystane ως κληρονόμο και την Ellaria ως ραδιούργα, στερώντας ένα πραγματικά φοβερό χαρακτήρα.\nΌπως έχουμε δει μέχρι τώρα, η ιστορία της πριγκίπισσας Shireen Baratheon έχει «μεγαλώσει» από τα βιβλία κάνοντας την όλο και πιο σημαντικό πρόσωπο. Ο Stannis είναι πραγματικά ένας από τους τελευταίους «καλούς» που εξακολουθεί να συναγωνίζεται για το Σιδερένιο Θρόνο. Η πραγματική σημασία της Shireen ίσως αποκαλύφθηκε στο 7ο επεισόδιο αλλά ο σκοπός της μέχρι στιγμής ήταν να εξανθρωπίσει τον πατέρα της. Υπάρχει κάτι που λείπει όμως από την ιστορία της, ο φίλος της Patchface. Πρώην σκλάβος, γελωτοποιός από το Volantis του οποίου η ελευθερία αγοράστηκε από τον Stannis για να κρατάει συντροφιά στο παιδί του. Δεν κάνει τίποτα ιδιαίτερα ενδιαφέρον στα βιβλία, όντας απλά ένας περίεργος αλλά πιστεύω θα ήταν ενδιαφέρον να τον δούμε.\nΞέρω ότι υπάρχουν πολλοί ακόμη που θα θέλατε να δείτε και φυσικά ο καθένας έχει τους δικούς του αγαπημένου από τα βιβλία, αλλά αυτή είναι μια τηλεοπτική μεταφορά με την ματιά των παραγωγών και θα μπορούσαμε να πούμε πολλά (αρνητικά ή και θετικά). Πιστεύω όμως ότι το GoT παραμένει μια αξιόλογη και αγαπητή σειρά, ειδικά σε όσους δεν γνωρίζουν τα βιβλία και αν «ξεκολλήσουμε» το μυαλό μας από αυτά θα την χαρούμε περισσότερο.


Φρικτό έγκλημα στο Λασίθι: Σκότωσαν και έκαψαν ηλικιωμένο στο σπίτι του\nΗ φωτιά που εκδηλώθηκε στο σπίτι ενός 77χρονου θεωρούνταν αρχικά ο λόγος που έχασε τη ζωή του. Η ιατροδικαστική έρευνα, ωστόσο, έδειξε ότι πρόκειται για δολοφονία\n11 Σεπτεμβρίου 2013 19:50\nΈνα φρικτό έγκλημα αποκαλύφθηκε στο Λασίθι, καθώς ο θάνατος ενός ηλικιωμένου, ο οποίος σύμφωνα με τις αρχικές εκτιμήσεις είχε προέλθει από φωτιά που εκδηλώθηκε στο σπίτι του, φαίνεται, όπως τουλάχιστον δείχνουν όλα τα στοιχεία, ότι ήταν δολοφονία.\nΟ 77χρονος βρέθηκε νεκρός το πρωί της Τετάρτης (11/09), μετά από φωτιά που ξέσπασε στο σπίτι του, στους Κάτω Αμυγδάλους, στον Άγιο Νικόλαο. Αρχικά θεωρήθηκε ότι έχασε τη ζωή του προσπαθώντας να σβήσει μόνος του τη φωτιά, ωστόσο από την εξέταση που έκανε ο ιατροδικαστής στο πτώμα, αποκαλύφθηκαν χτυπήματα στο κεφάλι ενώ και ο σκύλος του εντοπίστηκε σκοτωμένος.\nΌπως όλα δείχνουν, ο δράστης ή οι δράστες τον λήστεψαν, τον σκότωσαν και στη συνέχεια έβαλαν φωτιά για να φανεί ως ατύχημα και να κρύψουν τα ίχνη τους. Οι αρχές έχουν προχωρήσει σε προσαγωγές υπόπτων ενώ αξίζει να σημειωθεί ότι ήταν κοινό μυστικό στην ευρύτερη περιοχή ότι ο 77χρονος είχε οικονομική άνεση, κρατώντας μάλιστα μεγάλα χρηματικά ποσά στο σπίτι του.


Άσαντ: Δεν μας κλόνισαν οι απειλές των ΗΠΑ, η Ρωσία μας έπεισε\nΤο γύρο του κόσμου κάνει η δήλωση του προέδρου της Συρίας για τον έλεγχο στα χημικά. Δηλώνει ατρόμητος μπροστά στις ΗΠΑ\n12 Σεπτεμβρίου 2013 15:48\nΟ Σύρος πρόεδρος Μπασάρ αλ Άσαντ δήλωσε ότι η απόφαση της κυβέρνησης της Συρίας να εκχωρήσει τον έλεγχο των χημικών της όπλων στην διεθνή κοινότητα οφείλεται στην πρόταση την οποία της έκανε η Ρωσία, όχι στην απειλή των Ηνωμένων Πολιτειών της Αμερικής να επέμβουν στρατιωτικά.\nΗ δήλωση του μεταδόθηκε από το πρακτορείο ειδήσεων Interfax, το οποίο επικαλείται συνέντευξή του Σύρου ηγέτη σε ρωσικό τηλεοπτικό δίκτυο.\n"Η Συρία θέτει το χημικό της οπλοστάσιο υπό διεθνή έλεγχο λόγω της Ρωσίας. Οι απειλές των ΗΠΑ δεν επηρέασαν την απόφαση αυτή", δήλωσε ο Άσαντ στο τηλεοπτικό δίκτυο Ρωσία 24, όπως μετέδωσε το Ιντερφάξ.\nΤο καθεστώς της Συρίας βομβάρδισε νοσοκομείο\nΕνώ οι διαβουλεύσεις βρίσκονται σε οριακό σημείο και οι διπλωμάτες βρίσκονται σε διαρκή κινητικότητα, συριακά μαχητικά αεροσκάφη βομβάρδισαν ένα από τα κυριότερα νοσοκομεία σε λειτουργία, στα εδάφη τα οποία ελέγχουν οι αντάρτες στο βόρειο τμήμα της χώρας.\nΤο γεγονός γίνεται γνωστό μέσω βίντεο αλλά και από ακτιβιστές, βίντεο τα οποία ανάρτησαν στο διαδίκτυο αντιπολιτευόμενοι.\nΠρος το παρόν υπάρχουν 11 πολίτες νεκροί, ανάμεσά τους δύο ιατροί.\nΗ επιδρομή σημειώθηκε στο νοσοκομείο της πόλης αλ Μπαμπ, 30 χλμ. βορειοανατολικά του Χαλεπιού χθες (Τετάρτη), ανακοίνωσε σήμερα το Κέντρο Τύπου του Χαλεπιού των ανταρτών.\nΈνα βίντεο που αναρτήθηκε στον ιστότοπο YouTube απεικονίζει το διαμελισμένο πτώμα ενός μικρού παιδιού να μεταφέρεται έξω από το χώρο του νοσοκομείου από έναν άνδρα. Άλλο ένα αγόρι κείτεται στο πάτωμα, με αίμα στο κεφάλι και τη σκόνη να καλύπτει το σώμα του.\nΣτο βίντεο, ο αέρας είναι γεμάτος σκόνη, ενώ συντρίμμια και διαλυμένες μονάδες κλιματισμού φαίνονται στο πάτωμα.\nΣύμφωνα με το Κέντρο Τύπου του Χαλεπιού, το τμήμα επειγόντων περιστατικών και το ακτινολογικό τμήμα καταστράφηκαν από την επιδρομή.\nΣυριακά μαχητικά αεροσκάφη έχουν βομβαρδίσει σχολεία, νοσοκομεία, ακόμη και φούρνους —παράνομους στόχους, βάσει του δικαίου του πολέμου— κατά την διάρκεια της εμφύλιας σύρραξης στη χώρα αυτή τα τελευταία 2,5 χρόνια. Πάνω από 100.000 άνθρωποι έχουν χάσει τη ζωή τους στην σύρραξη.\nΗ κυβέρνηση δεν σχολίασε τις πληροφορίες για την επιδρομή. Όμως, το κρατικό πρακτορείο ειδήσεων SANA μετέδωσε ότι οι ένοπλες δυνάμεις σκότωσαν 14 "τρομοκράτες", ένας όρος ο οποίος χρησιμοποιείται από τις συριακές αρχές όταν αναφέρονται συλλήβδην στους αντικαθεστωτικούς ακτιβιστές ή μαχητές.\nΗ επίθεση έγινε, σύμφωνα πάντα με το SANA, βόρεια της αλ Μπαμπ, σε επίθεση που εξαπέλυσαν εναντίον οχηματοπομπής ανταρτών.


09/12/2019, 13:11 10\nΠρεμιέρα έκαναν μετά από αρκετές ημέρες καθυστέρησης ο Νότης Σφακιανάκης με τον Σταμάτη Γονίδη. Στα πλάνα που εξασφάλισε το Πρω1νό του ANT1, ο Νότης Σφακιανάκης βγαίνει στη σκηνή μέσα από μια χρυσή μπάλα και λέει ένα τραγούδι που δεν περίμενε κανείς. Συνήθως ο καλλιτέχνης βγαίνει με δικό του τραγούδι, ωστόσο o Νότης Σφακιανάκης έκανε την έκπληξη και τραγούδησε το «Μπαλαμός».\nΑνάμεσα σε άλλα, η δημοσιογράφος Νάνσυ Παραδεισανού, ανέφερε στο Πρω1νό πως το μαγαζί ήταν κατάμεστο καταρρίπτοντας το σενάριο που έλεγε για λίγες κρατήσεις σχετικά με τις αναβολές. Αφού, όπως είχε γίνει γνωστό, ο Νότης Σφακιανάκης αντιμετώπιζε ένα πρόβλημα με τη φωνή του και αυτός ήταν ο λόγος των αναβολών της πρεμιέρας.\nΤην επόμενη φορά να βγει μέσα από ένα περίπτερο, ξέρει αυτός.\nΗ Σκορδά γιατί βαριέται???\nΣτα παπάκια μας με τον χαζό φασιστάκο\nΠρώτα να πας...\n....να κάνεις μπάνιο και μετά να σχολιάσεις για τον Νότη. ΟΚ;;;\nΓιατι δεν λετε στον κοσμο οτι πλεον δεν τραγουδαει απλα συνομιλει με τον κοσμο,μιση ωρα μιλουσε κ ελεγε τις γνωστες παπατζες του.ΗΜΑΡΤΟΝ ΓΙΔΙΑ.\nΒρε άπλυτο κατσικοτραγογίδι εμείς πάμε και γουστάρουμε, εσύ τι ζόρι τραβάς??\nΜε το tablet στο χέρι, γιατι φωνάζει; Εχει και διαπεραστική φωνη, ήμαρτον\nΚαι φωνη που ανατριχιαζεις και στομφο λες και μιλανε για τα νομπελ\nΕγινε η πρεμιέρα;\nΕγώ θέλω να μάθω πόσους τόνους δάκρυ μάζεψε ο Θανασουλας..Χαχαχα!Περαστκά σου\nΜε το Ακου βρε φιλε βγηκε ο ΝΟΤΗΣ οχι με το μπαλαμο. Αυτο που γράφετε ειναι η έναρξη του δευτερου προγραμματος.


Smart Delivery η εξέλιξη του Cross Buy / News | Tecvirus\nHome » News » Smart Delivery η εξέλιξη του Cross Buy\nSmart Delivery η εξέλιξη του Cross Buy\nPublished on 2 May 2020 at 16:01\nΚατά την πρόσφατη αποκάλυψη του Assassin’s Creed Valhalla μάθαμε ότι θα υποστηρίζει τη λειτουργία Smart Delivery της επόμενης γενιάς του Xbox. Μοιάζει πολύ με τη δυνατότητα cross-buy της Sony που υλοποιήθηκε για PS3 / Vita και αργότερα για PS4. Παρόλο που έχουν ομοιότητα η Smart Delivery είναι μια εξέλιξη του cross-buy και φέρνει μαζί του μερικά συναρπαστικά χαρακτηριστικά για τον πελάτη.\nΚατά τις ημέρες του cross-buy της Sony μεταξύ PS3 / PS4 / Vita, θα πρέπει να εξαργυρώσετε και να κατεβάσετε μια διαφορετική έκδοση του ίδιου παιχνιδιού. Αυτό σήμαινε ότι η αγορά ενός παιχνιδιού στο PS3 θα σας έδινε επίσης το αντίστοιχο στο Vita.\nΌπου διαφέρει η Smart Delivery είναι ότι αγοράζετε -εξαργυρώνετε το παιχνίδι μόνο μία φορά,διασφαλίζει ότι παίζετε την καλύτερη δυνατή έκδοση υποστηριζόμενων παιχνιδιών, ανεξάρτητα από το εάν παίζετε σε Xbox One, Xbox Series X ή σε άλλα συστήματα στην οικογένεια συσκευών.\nΚαθίστε, αγοράστε μια έκδοση του παιχνιδιού και η Smart Delivery αναλαμβάνει τα υπόλοιπα. Δείτε πώς το περιγράφει επίσημα το Xbox:\nSmart Delivery: Αυτή η τεχνολογία σάς δίνει τη δυνατότητα να αγοράσετε ένα παιχνίδι μία φορά και να γνωρίζετε ότι - είτε το παίζετε στο Xbox One είτε στο Xbox Series X - λαμβάνετε τη σωστή έκδοση αυτού του παιχνιδιού σε οποιοδήποτε Xbox παίζετε. Δεσμευόμαστε να χρησιμοποιήσουμε την Smart Delivery σε όλους τους αποκλειστικούς τίτλους Xbox Game Studios, συμπεριλαμβανομένου του Halo Infinite, διασφαλίζοντας ότι θα πρέπει να αγοράσετε έναν τίτλο μόνο μία φορά για να παίξετε την καλύτερη διαθέσιμη έκδοση για όποια κονσόλα Xbox επιλέξετε να παίξετε. Αυτή η τεχνολογία είναι διαθέσιμη για όλους τους προγραμματιστές και τους εκδότες και μπορούν να επιλέξουν να τη χρησιμοποιήσουν για τίτλους που θα κυκλοφορήσουν πρώτα στο Xbox One και θα έρθουν αργότερα στο Xbox Series X.\nΚαι πάλι, αυτό μπορεί να είναι αρκετά συγκεχυμένο καθώς ακούγεται σαν cross-buy, οπότε κάποιος μπορεί να καταλήξει να πιστεύει ότι η Smart Delivery δεν ακούγεται τίποτα περισσότερο από μια υπηρεσία με άλλο όνομα, αλλά εδώ είναι η προσπάθειά μας να το καταρρίψουμε και γιατί είναι ένα χαρακτηριστικό που πρέπει να επευφημήσουμε την Microsoft.\nΠάρτε για παράδειγμα το Cyberpunk 2077, ένα παιχνίδι που έχει ήδη επιβεβαιωθεί ότι υποστηρίζει την Smart Delivery, ας υποθέσουμε ότι δεν μπορείτε να περιμένετε το παιχνίδι και να αποφασίσετε να αγοράσετε την έκδοση Xbox One, πριν ακόμη κυκλοφορήσει το Xbox Series X. Όταν αποφασίσετε να πραγματοποιήσετε αναβάθμιση δεν υπάρχει καμιά χρέωση γιατί η Smart Delivery (υπηρεσία) αναγνωρίζει ότι παίζετε τη μία έκδοση του παιχνιδιού σε διαφορετική συσκευή και θα κλιμακωθεί ανάλογα.\nΗ μεγαλύτερη διαφορά που παραβλέπεται εύκολα είναι οι πελάτες με πολλαπλές εκδόσεις του ίδιου παιχνιδιού σε πολλές πλατφόρμες. Με την Smart Delivery, οι πελάτες θα παίξουν τη έκδοση του παιχνιδιού σε πολλά συστήματα που θα κλιμακώνονται ανάλογα.\nΑυτό εγγυάται επίσης cross-saves και υποστήριξη DLC, κάτι που δεν υπήρχε στο cross-buy, καθώς τα παιχνίδια ήταν τεχνικά διαφορετικά μεταξύ τους. Εάν έχετε το Series X στο σαλόνι σας και το Xbox One στον επάνω όροφο, μπορείτε να παίξετε την έκδοση 4K του παιχνιδιού σας στον κάτω όροφο κατά τη διάρκεια της ημέρας και μετά να αποσυρθείτε για να παίξετε την έκδοση Xbox One στον επάνω όροφο, όλα με την ίδια αποθήκευση κ.λπ.\nΓια παράδειγμα, μεταξύ του PS3 και του PS4, σε ένα παιχνίδι που είχα και με το cross-buy αναβαθμίστηκε στην έκδοση PS4. Ωστόσο, αναγκάστηκα να ξεκινήσω από την αρχή του παιχνιδιού λόγω του γεγονότος ότι ήταν δύο ξεχωριστές εκδόσεις του ίδιου παιχνιδιού. Η Smart Delivery το εξαλείφει αυτό και την κάνει μια πολύ πιο κομψή εφαρμογή.\nΥπάρχει ένας λόγος για τον οποίο η Microsoft την ονόμασε Smart Delivery και όχι cross-buy. Η Smart Deliveryη ακολουθεί την αρχή της cross-buy, αλλά την εξελίσσει για να την κάνει ακόμα πιο φιλική προς τον πελάτη.\nΠηγή από thisgengaming\n« Previous Τα παιχνίδια που έρχονται στο Xbox One τον Μάιο του 2020 RTX 3080 Ti μια GPU τέρας Next »


«Οι πεταλούδες είναι ελεύθερες» στο Θέατρο Αριστοτέλειον | Cityportal.gr\nΑπό 1 Οκτώβρη 2021 «Οι πεταλούδες είναι ελεύθερες» στο Θέατρο Αριστοτέλειον.\nΜετά τις sold-out παραστάσεις σε Αθήνα και άλλες πόλεις, το πολυβραβευμένο έργο του Leonard Gershe “Οι πεταλούδες είναι ελεύθερες” έρχεται στην Θεσσαλονίκη, στο ΘΕΑΤΡΟ ΑΡΙΣΤΟΤΕΛΕΙΟΝ για περιορισμένο αριθμό παραστάσεων.\nΗ σκηνοθεσία είναι της Ρέινας Εσκενάζυ, η παραγωγή της Erofili Productions, ενώ στους πρωταγωνιστικούς ρόλους την Πέμη Ζούνη τον Αναστάση Ροϊλό,την Εριέττα Μανούρη και τον Αντώνη Γιαννακό.\nΝέα Υόρκη τέλη δεκαετίας του ’60. Ο Ντον Μπέηκερ (Αναστάσης Ροϊλός) κάνει την επανάσταση της ζωής του. Φεύγει από το ήσυχο προάστιο όπου ζούσε με την υπερπροστατευτική μητέρα του (Πέμη Ζούνη) για να εγκατασταθεί μόνος του στο Μανχάταν. Το γεγονός ότι είναι τυφλός δεν τον εμποδίζει από το να κυνηγήσει το όνειρο του: να γίνει επαγγελματίας μουσικός. Η Τζιλ Τάννερ (Εριέττα Μανούρη) είναι μια απελπιστικά εκκεντρική νεαρή, χίπισσα και ανερχόμενη ηθοποιός. Μετακομίζει στο ακριβώς διπλανό διαμέρισμα. Γνωρίζονται, φλερτάρουν, ερωτεύονται. Καθώς καταφέρνουν να ανοίξουν την πόρτα που χωρίζει τα διαμερίσματά τους, ανοίγουν ταυτόχρονα και ένα νέo κεφάλαιο στη ζωή τους μακριά από στερεότυπα, περιορισμούς και προκαταλήψεις. Μέχρι τη στιγμή που εμφανίζεται από το πουθενά η μητέρα του Ντον, αλλά και ο σκηνοθέτης-μέντορας της Τζιλ (Αντώνης Γιαννακός). Πόσο ελεύθερες θα αποδειχτούν τελικά οι πεταλούδες;\nΠαρασκευή 1/10 : 9.15 μμ\nΚυριακή 3/10: 7.00 μμ\n(Εθνικής Αμύνης 2, Θεσσαλονίκη – Τηλ. 2310 262 051)


9 µήνες (440 ώρες - ετήσιο)\nΤο Κέντρο Επιµόρφωσης και ∆ια Βίου Μάθησης (Κ.Ε.∆Ι.ΒΙ.Μ) του Πανεπιστηµίου Αιγαίου προσφέρει εξ αποστάσεως και ασύγχρονο µοριοδοτούµενο 440 ωρών επιµορφωτικό πρόγραµµα στην «Ειδική Αγωγή και Εκπαίδευση». Το πρόγραµµα πραγµατοποιείται σε συνεργασία µε το Κέντρο ∆ια Βίου Μάθησης GoLearn.\nΤο πρόγραµµα (9 µηνών) πραγµατοποιείται εξ αποστάσεως και ασύγχρονα και µε την επιτυχή ολοκλήρωσή του ο εκπαιδευόµενος λαµβάνει µοριοδοτούµενο πιστοποιητικό επιµόρφωσης από το ΚΕ∆ΙΒΙΜ του Πανεπιστηµίου Αιγαίου όπου αναγράφεται πάνω και η διάρκεια.\n∆Ι∆ΑΚΤΙΚΕΣ ΕΝΟΤΗΤΕΣ KAI ∆Ι∆ΑΣΚΟΝΤΕΣ\nΒ) Σε εν ενεργεία εκπαιδευτικούς όλων των ειδικοτήτων και όλων των βαθμίδων. Γ) Σε αποφοίτους ΑΕΙ-ΤΕΙ οι οποίοι επιθυμούν να ακολουθήσουν το επάγγελμα του/της εκπαιδευτικού.\nΕ) Σε όσους θέλουν να εξειδικευτούν στο πεδίο της Ειδικής Αγωγής, στις μαθησιακές δυσκολίες και διαταραχές, στην διαταραχή αυτιστικού φάσματος, στα προβλήματα συμπεριφοράς βρεφών και παιδιών, στο ΔΕΠ-Υ, στη συμβουλευτική γονέων και εκπαιδευτικών, στη διαχείριση παιδιών ειδικών ομάδων στη σχολική τάξη, στη διαχείριση των χαρισματικών παιδιών, στην αντιμετώπιση διαταραχών επικοινωνίας, στην ψυχοπαθολογία βρέφους, παιδιού και εφήβου, στις πρακτικές ενταξιακής Εκπαίδευσης.\n- Ένταξη σε επικουρικούς πίνακες Ειδικής Αγωγής\nΔεν έχει υποχρεωτικές παρακολουθήσεις - Μπορείτε να διαβάζετε εσείς ότι ώρα θέλετε καθώς είναι ασύγχρονο.\nΑκαδημαϊκά υπεύθυνη - Παπαηλιού Χριστίνα\nΣυµπληρώστε τη φόρµα και ένας εκπρόσωπος του ΚΕ∆ΙΒΙΜ του Πανεπιστηµίου Αιγαίου ή του συνεργαζόµενου Κέντρου ∆ια Βίου Μάθησης 2 “GoLearn” θα επικοινωνήσει µαζί σας.\nΠατήστε εδώ για να κάνετε την αίτησή σας


ΗΟΜΕ News Ηλιανα Παπαγεωργιου: Μιλα για τις σχεσεις της, τα δεκα χρονια στην Νεα Υορκη και την απροσμενη προταση για το Madwalk!\n24.03.2019 | 07:29\nΤους τελευταίος μήνες το όνομά της έγινε talk of the town, αφού ξεχώρισε και κέρδισε τις καλύτερες εντυπώσεις μέσα από τη συμμετοχή της στην κριτική επιτροπή του “GNTM“. Ο λόγος για την Ηλιάνα Παπαγεωργίου, η οποία ετοιμάζεται πυρετωδώς για την παρουσίαση του Madwalk 2019 αλλά δεν σταματά να χαμογελά πλατιά για όλα όσα συμβαίνουν στη ζωή της. Το γνωστό μοντέλο μετρά δέκα χρόνια καριέρας στο modeling, δέκα χρόνια γεμάτα φωτογραφήσεις, catwalks και συνεργασίες με τους μεγαλύτερους οίκους του πλανήτη.\nΗ Ηλιάνα έδωσε συνέντευξη στο περιοδικό “Gala” και μίλησε για την προσωπική της ζωή, τα χρόνια στην Νέα Υόρκη αλλά και την απρόσμενη πρόταση που δέχτηκε για την παρουσίαση του Madwalk.\nΤο τηλέφωνο χτυπά ακατάπαυστα. Εκείνη κάνει check-in στο αεροδρόμιο και αδυνατεί να απαντήσει. Οι κλήσεις σταματούν όταν λαμβάνει ένα γραπτό μήνυμα που την αναγκάζει να απαντήσει στην κλήση. Στην άλλη άκρη της γραμμής, η μάνατζερ της Έλενα Χριστοπούλου την ενημερώνει ότι φέτος θα είναι το πρόσωπο που θα παρουσιάσει το Madwalk. Την αρχική της έκπληξη ακολουθεί η αμηχανία.”Η πρόταση με έπιασε εξαπίνης, δεν ήξερα πως να αντιδράσω. Η υπάλληλος της αεροπορικής εταιρείας με ρωτούσε αν επιθυμώ διάδρομο ή παράθυρο και εγώ για λίγα δευτερόλεπτα δεν επικοινωνούσα. Την ημέρα εκείνη έφυγα για την Νέα Υόρκη. Θυμάμαι ότι είχα εκπλαγεί και καθ’όλη τη διάρκεια του ταξιδιού σκεφτόμουν τη συγκεκριμένη πρόταση”.\n“Έγινα μοντέλο από τύχη όταν στο δρόμο μου βρέθηκε η Έλενα Χριστοπούλου. Εκείνη ήταν που μου έκανε την πρόταση και με έσπρωξε να φτιάξω το πρώτο μου book. Μέχρι τότε φοιτούσα σε μια σχολή δημοσιογραφίας και επιθυμούσα να μπω στον χώρο των ΜΜΕ. Μέσα σε λίγο καιρό έφυγα για Παρίσι όπου και δούλεψα. Όπως και στο Μιλάνο. Όταν ένα από τα μεγαλύτερα πρακτορεία στη Νέα Υόρκη με δέχτηκε, δεν χρειάστηκε και πολύς καιρός για να το σκεφτώ και να βγάλω εισιτήριο”.\nΛένε ότι μια επιτυχημένη καριέρα χτίζεται με τα “όχι” που θα πει κάποιος και όχι με τα “ναι”. Η Ηλιάνα δείχνει να συμφωνεί: “Υπάρχουν πράγματα που δεν κάνω. Για παράδειγμα, δεν κάνω γυμνό-τουλάχιστον αν δεν έχει μια καλλιτεχνική υπόσταση-και δεν δείχνω εσώρουχα με διαφάνειες. Συγκαταλέγομαι σε εκείνες που ως άνθρωποι και ως επαγγελματίες θέτουν τα όριά τους”.\nΠαρά την ξαφνική και έντονη δημοτικότητά της και τον καταιγισμό πληροφοριών γύρω από τη ζωή της, φροντίζει να κρατά τα προσωπικά της μακριά από τα φώτα της δημοσιότητας. Ισχύει τελικά ότι έχει κάνει ήδη ένα γάμο; Ευσταθούν οι φήμες ότι είναι ζευγάρι με τον Κωνσταντίνο Αργυρό; “Δεν μου αρέσει να μιλάω για προσωπικά μου θέματα. Καταλαβαίνω το ενδιαφέρον του κόσμου, αλλά είμαι κλειστή ως άνθρωπος και επιθυμώ κάποια πράγματα να τα διαφυλάσσω. Προστατεύω έτσι κάποιους ανθρώπους που δεν βρέθηκαν ηθελημένα στη δημοσιότητα”.\nΕτικέτες ΗΛΙΑΝΑ ΠΑΠΑΓΕΩΡΓΙΟΥ,ΗΛΙΑΝΑ ΠΑΠΑΓΕΩΡΓΙΟΥ ΣΥΝΕΝΤΕΥΞΗ\nΆγριες Μέλισσες: Η Ρίζω στο πλευρό της Δρόσως, μετά την αποκάλυψη της αλήθειας